Аллоҳнинг гўзал исмлари. Ас-Салом | ukkosha.shosh.uz\nБош саҳифа » Aллоҳнинг гўзал исмлари » Аллоҳнинг гўзал исмлари. Ас-Салом\n«Салом» сифати барча нуқсонлардан саломат Зот, шунингдек, тинчлик, хотиржамлик ва роҳат берувчи Зот деганидир.\nАллоҳ «Салом» сифати ила бандаларга тинчлик, омонлик, хотиржамлик ва соғлик ато қилади.\nИнсоннинг ўсиб, улғайиши Аллоҳнинг раҳматидир. Бу ўсиш мўътадил ва мақбул чегарага етгач, инсоннинг бўйи ўсишдан тўхтайди. Бир қарашда бу оддий ҳолат бўлиб кўринади, аммо аслида бу ҳам Аллоҳ таолонинг катта неъмати экан. Зеро, шундай бир хатарли касаллик борки, бунда инсон ўсишдан тўхтамайди. Олимларнинг таъкидлашича, суяк ҳужайралари одатда қирқ йиллаб ухлайди. Аммо инсондаги суяк синса, ушбу ҳужайралар уйғониб, инсон суягини қайтадан тиклаб, бир бирига улаб қўяди. Бир ўйлаб кўрайлик, синган суяк ўсмаса, бир-бирига уланиб, битиб кетмаса нима қилар эдик? Аллоҳнинг ас-Салом исми мана шу нуқтада гавдаланади.\nУ Зот инсонни гўзал суратда яратди, унинг жисмини ўз-ўзини даволайдиган, тиклайдиган қилиб қўйди. Тишдаги нервлар унда бирор касаллик бошланаётганини оғриқ воситаси билан билдириб, дарак бериб туради. Шунинг учун дарҳол тиш докторига бориб, уларни муолажа қилдириб оламиз. Акс ҳолда ҳам азоб чекамиз, ҳам тишлардан маҳрум бўламиз. Бундай ўта нозик ҳис қилиш аъзосининг фаолиятида ҳам Аллоҳнинг ас-Салом исми намоён бўлади.\nИммунитет тушунчаси бугунги куннинг янги атамаси бўлиб, инсоният уни сўнгги икки аср давомида кашф қилиб, унинг ёрдамида тиббиёт соҳасида жуда кўп муваффақиятларга эришди. Иммунитет Аллоҳ яратган қон таркибидаги аскарлардир. Қонда юрувчи ушбу оқ қон таначалари танага кириб қолган хатарли душманга – вирусга қарши курашади. Аллоҳ мазкур оқ қон таначаларини инсон саломатлигини муҳофаза қилиш учун яратган. Инсон организмининг турли салбий таъсирларга, касалликларга қарши курашиш хусусияти йўқолса, у энг оддий сабаблар билан ҳам тезда ҳалок бўлади. Бугунги кунда бутун дунёни хавотирга солаётган ОИТС касалига чалинганларда ушбу иммунитет сусайиб, йўқолиб кетади. Организм ҳимоясиз қолгач, мадорсизланади, унга турли касалликлар ўрнашиб олади.\nБуйрак бўйича мутахассис шифокорнинг айтишича, инсоннинг бир буйраги тўлиқ олиб ташланса, иккинчи буйракнинг ўндан тўққиз қисми ҳам кесиб олинса, ўша қолган озгина қисми ҳам қонни тозалаб, фильтрлашга кифоя қилар экан. Демак, мазкур ҳимоя хусусияти ҳам ас-Салом исмининг бир кўриниши экан. Хулоса қилиб айтганда, Аллоҳнинг ас-Салом исми инсоннинг соғ-омон юришига кафолатдир. Инсон бир неча кун қаттиқ оч қолганида дон ёки полиз маҳсулотларини истеъмол қилса, ушбу маҳсулотлар танада ёғ ва гўштга айланади. Ваҳоланки инсонга ҳар қанча илм берилса ҳам дон маҳсулотларини гўштга айлантира олмайди. Бу инсоннинг тоқатидан юқори нарса. Лекин инсон жисми дон ва полиз маҳсулотларини гўшт ва ёғга айлантириб берадиган ажойиб ускуна билан жиҳозланган. Аллоҳнинг ас-Салом исми бизнинг соғ омон юришимизга кафилдир.\nАллоҳнинг гўзал исмлари ҳақида ҳар қанча фикр юритмайлик, уларнинг адоғига ета олмаймиз. Аллоҳ таоло инсоннинг энг муҳим аъзоси бўлмиш мияни қаерга жойлаган? Бош чаноғига, суякдан ясалган махсус косага жойлаган. Бу суякни эса устма уст парда билан ўраган. Суяк косаси билан мия оралигида эса махсус суюқлик яратган. Ушбу суюқлик қандай вазифа бажаради? Унинг вазифаси шуки, инсоннинг калласига зарба тушса, унинг оғирлиги аввал ана шу суюқликка тушади. Аллоҳ таоло бош мияни мустаҳкам сандиққа жойлаган. Ушбу сандиқнинг мустаҳкам бўғимлари бўлиб, улар ҳам баъзи зарбаларни ўзига сингдириб юборади. Ушбу бўғимлар бўлмаса, бош чаноғи салгина зарбага ҳам синиб кетар эди. Мияга зарба тушганда суяклар бир-бирига киришиб, сўнг ўз ўрнига қайтади. Буларнинг ҳаммаси инсоннинг саломат яшаши учундир. Узоқ муддат, бир неча кун ёки ой эмас, йиллаб изланиш олиб борсак ҳам, Аллоҳнинг ас-Салом исми билан боғлиқ неъматларни санаб тугата олмаймиз.\nҚалбда хавотир, қўрқинч ва безовталик пайдо бўлса, бунинг давоси фақат Аллоҳнинг зикридир. Ҳарчанд қидирмайлик, бирор нарса инсонга Аллоҳнинг зикричалик бахт саодат улашмайди. Темир занглагани каби, қалб ҳам занглайди. Унинг жилоси Аллоҳнинг зикри ва Қуръон тиловатидир. Аллоҳнинг ас-Салом исмини зикр қилсак, саломатликни ҳис қиламиз, хавф ва хавотирларимиз арийди, хотиржам бўламиз. Аллоҳдан йироқ бўлган кимсаларнинг қалбини эса хавф-хатар чулғаб олади, чунки улар У Зотга ширк келтиришади ва шу сабабли Аллоҳ уларнинг қалбига қўрқинч солади.\nАс-Салом исмининг аввалги маъноси Аллоҳнинг зотига тааллуқлидир, яъни Унинг Зоти барча айблардан холи, сифатлари барча нуқсондан йироқ, феъллари барча ёмонликдан покдир.\nБу исмнинг иккинчи маъноси шуки, Аллоҳ таоло бандаларига саломатлик ато этади. Бу исмнинг зикри инсонга омонлик, хотиржамлик ва саломатлик бахш этади. Инсон Аллоҳга боғланиш билан нафсини айблардан, бахилликдан, зиқналикдан, нафратдан, ҳасаддан, кибру ҳаводан сақлайди. Бошқача қилиб айтганда, Аллоҳ таоло бандаларини субулус саломга – саломатлик, салимлик йўлига йўллайди.\nМасалан, ҳар бир инсоннинг оиласи бор. Кимнингдир уйида жанжал-тўполон, нафрат ҳукм суриши, эр-хотинни дўппослаши, иш талоққача бориб етиши мумкин. Бундай хонадон ўзаро нафратга маҳкум бўлиб, барбод бўлиши муқаррардир. Аммо инсон Қуръон таълимотига, Расулуллоҳ соллаллоҳу алайҳи васалламнинг дастурларига эргашса, Аллоҳ уни саломатлик, тинчлик, барқарорлик йўлига йўллаб қўяди. Бу йўлга мушарраф бўлганларнинг уйида роҳат фароғат, хотиржамлик, меҳр оқибат ва ўзаро муҳаббат ҳукм суради. Зеро, бундай одам Набий соллаллоҳу алайҳи васалламнинг суннатларига мувофиқ, уйига кирганда аҳлига «Ас-Салому алайкум» деб салом айтиб киради, шу саломи туфайли шайтон бу уйдан узоқлашади. Уй эгаси салом бермай кирадиган хонадонга шайтон кириб олиб, ҳамтовоқларига: «Мана, ҳаммамизга ётоқ топилди», дейди. Оила аъзолари дастурхон атрофига ўтириб, бисмиллаҳни айтишмаса, шайтонлар: «Ана, овқат ҳам топилдик», дейишади. Оқибатда бундай хонадонда муаммолар кўпайиб кетади. Рибога (судхўрликка) аралашган одамнинг қарзлари кўпайса кўпаядики, озаймайди. Бундай кимса муаммоларга кўмилиб кетади, савдоси ҳам тўхтаб қолади. Қўлидаги қимматбаҳо қоғозлар ҳам фойда бермай қўяди. Агар у Аллоҳнинг амрига, набавий суннатга бўйсунса, даромад топишда бунчалик муаммога дуч келмас эди.\nДемак, тижоратда, оилавий алоқаларда, қўшнилар билан муносабатда саломатлик, салимлик йўлида юрсак, Аллоҳ бизни «субулус-салом», яъни салом йўлига йўллаб қўяди. Ас-Саломнинг маъноси мана шудир.\nИнсон ҳаётига Қуръонни татбиқ қилса, барча ишларда, барча йўналишда ва барча томонлама саломга йўллаб қўйилади. Оқибатда эса Аллоҳ уни дорус-саломга, яъни жаннатга йўллайди. Ас-Салом сифати ғоятда роҳатбахшдир. Саломат одам хотиржам бўлади, роҳатда яшайди, коинотнинг Холиқи у билан бирга эканини, уни ташлаб қўймаслигини, душманга топшириб қўймаслигини, уни муҳофаза қилиб, нусрат беришини ҳис қилиб ҳаёт кечиради. Ҳаётимизга Аллоҳнинг шариатини татбиқ қилсак, Аллоҳ бизга бу дунёдаёқ саломатлик ва омонлик беради. Аллоҳга юзлансак, Аллоҳ бизга нафс саломатлигини ато этади. Ҳаётимизнинг барча жабҳаларида Аллоҳнинг амрларига итоат қилсак, Аллоҳ бизга охиратда омонлик ҳам беради. Билишимиз керакки, чинакам омонлик ва саломатлик Аллоҳ билан бирга бўлишда, Аллоҳнинг амрига мувофиқ яшашда, Аллоҳни танишда, Аллоҳга ибодат қилишда, Аллоҳнинг Китобини тушунишда ва Аллоҳнинг шариатига амал қилишдадир.\n«Аллоҳ тинчлик диёри – жаннатга даъват қилур ва Ўзи хоҳлаган зотларни Тўғри Йўлга ҳидоят қилур» (“Юнус” сураси, 25-оят). «Агар у ўнг томон аҳлидан бўлса, у ҳолда, сенга ўнг томон эгаларидан салом бўлгай (эй саодатманд бандам)!» (“Воқеъа” сураси, 90-оят) Инсон фарзанди уч ҳолатда энг заиф ва ёрдамга муҳтож бўлади. Банданинг дунё ва охирати учун энг муҳим бўлган ушбу уч ҳолат унинг эсон-омон туғилиши, иймонли ҳолида вафот этиши ҳамда қайта тирилиб, ҳисоб-китоб қилинишидир. Аллоҳнинг ас-Салом исми туфайли бу жараёнлар осон ва хайрли кечади. «Унга (Яҳё алайҳиссаломга) туғилган кунида ҳам, ўладиган кунида ҳам, қайта тириладиган кунида ҳам салом бўлсин» (“Марям” сураси, 15-оят).\nАллоҳ таоло инсонни динда ҳам саломат қилади. Диндаги саломат уч мақомда бўлади: шариат мақоми, тариқат мақоми, ҳақиқат мақоми.\nШариат мақоми – ақлнинг бидъат хурофот ва шубҳалардан, бузуқ ақийдадан, қалбнинг ҳавои нафс ва шаҳватлардан саломат бўлишидир.\nТариқат мақоми – ақлнинг шаҳват ва ғазаблар устидан ҳукмрон бўлиши, уларга асир бўлмаслигидир.\nҲақиқат мақоми – фақат Аллоҳгагина юзланишдир. Шунинг учун ҳадисда: «Ҳақиқий мусулмон – тили ва қўлидан мусулмонлар омонда бўлган кишидир», дейилган. Баъзи уламолар: «Инсоннинг ўзи нафс ҳавоси ва шаҳватига асир бўлса, қандай қилиб одамлар унинг тили ва қўлидан омонда бўлишади», дейишган. Мўмин банданинг ушбу исм билан боғлиқ қандай мажбуриятлари бор? Ҳақиқий мўминнинг саломатлиги шариатнинг кўрсатмаларига на ошкора, на яширинчи мухолиф бўлмаслик, зоҳирий ва ботиний айблардан йироқ бўлишдир.\nАллоҳ таоло: «Ошкора ҳамда махфий гуноҳларни тарк қилинглар», деб айтган (“Анъом” сураси, 120-оят). Ким гуноҳлардан омонда бўлса, айблардан йироқ бўлибди. Биз ас-Салом исмига ана шундай муносабатда бўлишимиз керак. Ана шунда: «У Кунда Аллоҳнинг ҳузурига салим қалб билан келганлардан бошқаларга на мол-давлат, на бола-чақа фойда бермас» ояти ҳаётимизда ўз тасдиғини топади (“Шуаро” сураси, 88-89-оят). Салим қалб, тоза дил деганда шак-шубҳа, ширк, нифоқ ва риёдан холи бўлган қалб тушунилади. Демак, қалби шак-шубҳадан, нафси шаҳватдан, ақли гумонлардан омонда бўлган кишининг қалби салим бўлар экан. Бу банданинг ас-Салом исми олдидаги мажбурияти эди. Аммо банданинг ас-Салом исми устида ҳам ҳақлари бор экан. Масалан, бир киши иймон келтирди, Аллоҳнинг коинотдаги мўъжизалари устида фикр юритди, Аллоҳнинг буйруқларида мустаҳкам турди, илм мажлисларида иштирок этди, шаҳватлари устидан ҳукмрон бўлди, аъзоларини тийди: кўзини ҳаромга қарашдан тўсди, қулоғини шаҳвоний нарсаларни эшитишдан тўсди, бегона аёлларга аралашмади, шариатига мухолиф бўлмади, солиҳ амал қилди. Мана шундай амал қилган одамни соғ-омонликда, яъни дунёда озор берувчи нарсалардан, оғир мусибатлардан омон сақлаб, яхшиликларда бардавом қилиш Аллоҳнинг зиммасидаги ҳақдир.\nАллоҳ таоло барчамизнинг қалбимизни, жисмимизни саломат қилсин, ҳузурига салим қалб билан боришни насиб қилсин!\nАввалги: Оталик фарзи\nКейинги: Жума мавъизалари (аудио). Илм ақл чироғи


Ёш Макроннинг ғалабаси: Франциянинг биринчи хоними ким? » Ўзбекистон янгиликлари – Zamin.uz\nЁш Макроннинг ғалабаси: Франциянинг биринчи хоними ким?\nФранция кимни янги президент этиб танланганини билиб бўлдик. Эммануэль Макрон кимни кўп йиллар муқаддам ўз ҳаёт йўлига шерик қилиб олганини ҳам. Франция тарихидаги энг ёш президент (39 ёш) ва Бешинчи республиканинг энг ёши катта биринчи хоними (64 ёш): бу ўртадаги фарқдан ҳайратга тушса бўлади. Бу ҳақда Kun.uz сайти ёзди.\nМаҳаллий “сариқ” матбуотда тарқалган миш-мишларга кўра, Макрон ёшлигида ўз ўқитувчисини севиб қолган, кейин эса Брижит Троньени банк ходими бўлган турмуш ўртоғидан олиб қўйган.\nПарижда қачонлардир сурбет француз папараццилари хатти-ҳаракати туфайли дунёдаги энг суюкли малика – Диана ҳалок бўлганди. 20 йил ўтиб эса ўша миш-мишлар ахтариб юрувчи журналистлар Эммануэль ва Брижит кўп йиллар давомида Франция, Европани алдашганини исботлаб бера олмади.\nФранция янги президентининг рафиқаси – бошқалардан унча фарқланмайди. Ҳа, унинг ўзига хос услуби бор, ўз ёшидан анча кичик кўринади, бироқ Карла Брунини (Саркози) ёдга олсак: у билан тенглаштириб бўладими?\nАсли касби ўқитувчи бўлган Брижит Тронье ўша Карладан фарқли равишда, биринчидан, унчалик ёш эмас, иккинчидан эса – сиёсат билан, демакки ўз эри карьераси билан жиддий қизиқади. Бу карьера эса унинг кўз олдида ривожланиб, юксалиб борди.\nБу ерда қарама-қарши ҳолат кузатилган: модель қизлар жуда машҳур ва нуфузи баланд эркакларга турмуш чиқишса, Брижит – ёш мутахассис билан оила қурган. Ўша мутахассис у билан кечирган 10 йиллик ҳаёти давомида Франция президентига қадар ўсиб борди.\nФранцуз тили, адабиёти ва театр санъати бўйича собиқ ўқитувчи эндиликда ўзининг педагогик имкониятларини собиқ ўқувчисида ривожлантириб бормоқда – дебатлар ва митинглар пайтида.\nБаъзи фикрларга кўра, айнан Брижит ҳеч ким танимаган банк ходимининг президентлик лавозими учун номзод бўлишида катта ўрин тутган.\nФранцузларни ҳайратга солиш қийин, улар Франсуа Олланднинг шахсий ҳаёти билан боғлиқ можароларга кўникиб қолишди. Макронлар оиласига эса аста-секинлик билан ўрганиб боришмоқда. Брижит Тронье ўз интервьюларининг бирида ҳазил ҳам қилиб қўйди: "Кейинги президентлик муддатида менинг ёшим 70 да бўлади".\nЯнгиликлар » Дунё » Ёш Макроннинг ғалабаси: Франциянинг биринчи хоними ким?\n10:17 Макрон Франция олдида турган асосий вазифаларни маълум қилди\n11:47 Франция президентлига номзод уйида тинтув ўтказилди\n10:40 Дубайда дунёдаги биринчи айланувчи осмонўпар бино қурилади\n18:34 АҚШнинг биринчи хоними ҳақида 7 та факт\n23:06 Янги йилнинг биринчи теракти Истанбулда бўлди


Айбдорлик ва Кечирим — «Поклагин гуноҳларимдан» (Забур 50:4)\n1- ҚИСМ ”Мен йўқолган қўйларимни излаб топаман»\n2- ҚИСМ Тушкунлик — «Биз ҳар томонлама сиқувга олинганмиз»\n3- ҚИСМ Хафагарчилик — Мабодо «арз қилишга сабабимиз бўлса»\n4- ҚИСМ Айбдорлик — «Поклагин гуноҳларимдан»\nТИЛИДА ЎҚИШ абуа австралия имо-ишора адангме аймара албан америка имо-ишора амхар арабча арман африкаанс баск басса (Камерун) бауле бенгала бикол бислама болгар булу валенсий валяйта венгер венда венесуэл имо-ишора вьетнам га галисий ган гереро гокана грек гренланд грузин гуарани гужарати дамара дат деху дуала занде зулу иврит игбо илоки инглиз индонез индонез имо-ишора исланд исоко испан итальян итальян имо-ишора йоруба кана каннада каонде карен (сго) каталан квангали квебек имо-ишора кечуа (Анкаш) кечуа (Аякучо) кечуа (Боливия) кечуа (Куско) кикамба киконго кикуйю килуба кимбунду киньяруанда кирибати кирунди киси кисонге колумбия имо-ишора конго корейс корейс имо-ишора коса креол (Гаити) креол (Маврикий) крио куаньяма кхмер ламба латиш ленже лингала литва лози ломби луганда лунда луо майя македон макуа малагаси малайя малаялам мальта мамбуе-лунгу маратҳ маршалл мизо михе монгол море мьянма науатль (Герреро) науатль (Хуастека) науатль (шимолий Пуэбла) науйтль (марказий) нгаубере ндау ндебеле ндебеле (Зимбабве) ндонга немис неосоломоник нзема нидерланд ниуэ норвег ньюнгве ньянека ньянжа озарбайжон озарбайжон (кирилл ёзувида) окпе оромо осетин отетела пангасинан панжоб папьяменто (Кюрасао) перу имо-ишора пижин (Камерун) поляк поляк имо-ишора португал португал (Португалия) румин рус рус имо-ишора руунд самоа санго сапотек (истмус) свати себуан сейшель креол сена сепеди серб сесото (Лесото) сидама сингал словак словен сранан-тонго суахили суахили (Конго) тагал таити тай тамил тви телугу тив тиграй тонга тотонак тотор тсвана тсонга тумбука турк туркман украин умбунду урду урхобо фижи фин фин имо-ишора форс француз француз имо-ишора хауса хилигайнон хинди хири-моту хитой (путунхуа, анъанавий) хитой (путунхуа, соддалаштирилган) хорват цоцил чех чили имо-ишора чилуба читонга читонга (Малави) чичева чичемба чияо шарқий увеа швед шитсва шона эве эдо эстон эфик япон япон имо-ишора ўзбекча қирғиз қозоқ\nАйбдорлик — «Поклагин гуноҳларимдан»\nМенинг янги ишим оиламизнинг иқтисодий шароитини яхшилаган бўлса-да, аммо унинг дастидан шубҳали ишлар қилишни бошладим. Байрам ва сиёсий тадбирларда иштирок этиб, ҳаттоки черковга қатнайдиган бўлдим. 40 йил давомида фаолиятсиз Яҳованинг Шоҳиди бўлиб юрдим. Вақт ўтгани сайин, Яҳова мени кечиришига бўлган умидим сўниб борарди. Менга келсак, ўзимни ҳеч қачон кечира олмасам керак деб ўйлардим. Бу ишлар содир бўлишидан олдин, буларнинг барчаси нотўғри эканлигини билардим (Марфа).\nАЙБДОРЛИК ҳисси оғир юкдай бўлиши мумкин. Шоҳ Довуд шундай деб ёзган: «Айбларим мени жуда ҳам эзади, улар жуда оғир юкка ўхшайди» (Забур 37:5). Баъзи масиҳийлар Яҳова уларни ҳеч қачон кечирмайди деб ўйлаб, тушкунликка тушишади (2 Коринфликларга 2:7). Бундай хулосага келиш тўғрими? Наҳотки жиддий гуноҳ сизни Яҳовадан шунчалик узоқлаштирганки, У сизни ҳеч қачон кечира олмайди деб ўйласангиз?! Асло бундай ўйламанг!\n«Қани энди биргалашиб ўйлайлик»\nТавба қиладиганларни Яҳова қолдирмайди. Аксинча, уларга ёрдам қўлини чўзади! Дарбадар ўғил ҳақидаги масалда Исо Яҳовани меҳрибон отага ўхшатган. Бу отанинг ўғли оиласини қолдириб, саёқ юриб, пулини кўкка совурган. Вақт ўтиб, дарбадар ўғил уйга қайтишга қарор қилади. «У ҳали узоқда келаётганида, отаси уни кўриб, роса раҳми келибди. У ўғлининг ёнига югуриб бориб, бағрига босганча уни ўпибди» (Луқо 15:11–20). Балки, сиз ҳам Яҳовага яқинлашишни истарсиз-у, лекин ҳали-ҳануз ўзингизни Ундан «узоқда» ҳис қилаётгандирсиз. Исонинг масалидаги отадай Яҳованинг сизга раҳми келади. У сабрсизлик билан қайтишингизни кутади.\nАммо гуноҳларингиз Яҳова кечира олмайдиган даражада жиддий ёки саноқсиз деб ўйлаётган бўлсангиз-чи? Келинг, Яҳованинг Ишаё 1:18 даги таклифини кўриб чиқайлик. У ерда шундай деб ёзилган: «Эгамизнинг каломи шудир: “Қани, энди биргалашиб ўйлайлик. Гуноҳларингиз қизил рангга ўхшаса ҳам, сизлар қордай оппоқ бўласиз. Гуноҳларингиз қирмизи рангга ўхшаса ҳам, сизлар момиқдай оппоқ бўласиз”». Ҳа, ҳаттоки гуноҳларингиз қизил рангга ўхшаса ҳам, Яҳова учун уларни оқартириш қийин иш эмас.\nЯҳова, сиз виждон азобидан қийналишингизни хоҳламайди. Аммо У кечириши ва тоза виждон ато этиши учун, нима қилишингиз керак? Шоҳ Довуд қўйган иккита қадамни кўриб чиқайлик. Биринчидан, у шундай деган: «Эгам олдида итоатсизлигимни бўйнимга оламан» (Забур 31:5). Яҳова Унга ибодат орқали яқинлашишга ва «биргалашиб ўйлашга» сизни аллақачон таклиф қилганини ёдда тутинг. Бу таклифни қабул қилинг. Яҳова олдида гуноҳингизни тан олинг ва юрагингиздагини тўкиб солинг. Довуд ўз тажрибасидан ишонч ила: «Поклагин гуноҳларимдан. [...] Эзилган, тавба қилган юракни Сен рад этмайсан, эй Худо»,— деб илтижо қилган (Забур 50:4, 19).\nИккинчидан, Довуд Худонинг хизматчиси Натан пайғамбардан ёрдамни қабул қилган (2 Шоҳлар 12:13). Бугунги кунда Яҳова жамоатдаги оқсоқоллардан фойдаланади. Бу оқсоқоллар гуноҳ қилган киши, Яҳова билан дўстона муносабатларини тиклашига ёрдам бериш учун ўргатилганлар. Оқсоқолларга мурожаат қилсангиз, улар Муқаддас Китобдан фойдаланишади, юрагингизни юмшатиш учун чин қалбдан ибодат қилишади, салбий туйғуларингизни камайтиришга ёки улардан халос бўлишга ҳамда маънан соғайишингизга кўмаклашишади (Ёқуб 5:14–16).\nЯҳова тоза виждонга эга бўлишингизни истайди\n«Эгамиз кимнинг гуноҳидан ўтган бўлса, ўша инсон бахтлидир»\nТўғри, Яҳова олдида гуноҳингизни тан олиш ва оқсоқолларга мурожаат қилиш осон кечмаслиги мумкин. Довудда ҳам худди шундай туйғулар бўлган. У бир муддат гуноҳини бўйнига олмай юрган (Забур 31:3). Аммо кейинчалик, гуноҳларини тан олгани ва тўғри йўлга солинганидан фойда олган.\nДовуд тавбасиниг энг асосий фойдаси эса, қалбидаги қувончнинг тиклангани эди. У шундай деб айтган: «Итоатсизлиги кечирилганлар бахтлидир, Эгамиз кимнинг гуноҳидан ўтган бўлса, ўша инсон бахтлидир» (Забур 31:1). Шунингдек, у қуйидагича ибодат қилган: «Лабларимни очгин, эй Раббий, оғзим Сени мадҳ айласин» (Забур 50:17). Айбдорлик ҳиссидан халос бўлгани ва Худо уни кечиргани сабабли, Довуд Яҳованинг улуғворлигини бошқаларга айтиб беришни истаган.\nЯҳова тоза виждонга эга бўлишингизни истайди. Шунингдек, Унинг шахсияти ва мақсадлари ҳақида бошқаларга айбдорлик ҳисси билан эмас, аксинча қувонч ила айтишингизни хоҳлайди (Забур 64:2–5). Худонинг қуйидаги таклифини ёдда тутинг: «Гуноҳларингиз ювилиши учун тавба қилинглар... Токи Яҳованинг Ўзи тетиклик бахш этадиган вақтни келтирсин» (Ҳаворийлар 3:19).\nМарфа ҳам шуларни бошдан кечирган. У шундай дейди: «Ўғлим менга доимо “Қўриқчи минораси” ва “Уйғонинг!” журналларини жўнатиб турарди. Секин-аста мен қайтадан Яҳовага яқинлаша бошладим. Яҳовага қайтишда менга қийинчилик туғдирган нарса — барча гуноҳларим кечирилишини сўраш эди. Шунга қарамасдан Худодан гуноҳларимни кечиришини сўрадим. Яҳовага қайтишим учун 40 йил керак бўлганига ўзимнинг ҳам ишонгим келмайди. Ўз тажрибамдан шуни айта оламанки, қайтадан Худога хизмат қилиб, Унинг мурувватига сазовор бўлишни истовчиларга, У албатта имкон беради».


Кушербаев Олий суд раиси ўринбосарининг Бўстонлиққа ташрифини «тушунарсиз ва ҳавотирли» деб атади - UzNews.uz\nКушербаев Олий суд раиси ўринбосарининг Бўстонлиққа ташрифини «тушунарсиз ва ҳавотирли» деб атади\nКеча, 2 июль куни “Чорвоқ” эркин туристик зонаси дирекцияси томонидан Тошкент вилояти Бўстонлиқ туманига «снос»лар бўйича пресс-тур уюштирилган эди.\nОлий Мажлис Қонунчилик палатаси депутати Расул Кушербаев ўзининг телеграмдаги каналида яна бир бор «снос» масаласига тўхталиб ўтди.\nДепутат кеча Тошкент вилояти Бўстонлиқ туманига уюштирилган пресс-турга эътибор қаратиб, ундаги Олий суд раиси ўринбосарининг иштирокини «тушунарсиз ва ҳавотирли» деб атади.\n«Кеча Бўстонлиқ туманидаги «снос»лар бўйича пресс-тур бўлиб ўтибди. Бу жуда яхши. Бироқ буни кўриб бир қатор тушунарсиз ва ҳавотирли саволлар пайдо бўлаяпти.\nМасалан, пресс-турда Олий суд раиси ўринбосарининг «снос» масаласида тушунтириш бериши ва шу ернинг ўзидаёқ «снос» қилаётганларнинг ёнини олиб, одамларни ноқонуний қурилма қурганлигини айтиб, айбдор қилишга интилиши мустақил суд учун ғалати эмасми? Бу суд ҳокимиятининг ижро ҳокимиятига адвокатлик қилаётганига, жойига бориб унинг топшириқларини сўзсиз бажараётганига ўхшамаяптими?» дейди у ўз хавотирини билдириб.\nРасул Кушербаев бироз аввал айни шу масалада судьялар билан бўлган ўзаро муносабати ҳақида гапирар экан, «судьялар ҳоким ва прокурорларни дўқига жавобан одамларни уй жойларини бузишга қарор чиқариб юбораётгани» ҳақида ёзганида айнан Олий суддаги ўша масъулларнинг унга хато қилганини айтиб, қандай гапириш кераклигини ўргатмоқчи бўлганини айтади.\n«Лекин мен осмондан олмадим: айрим судьялар журъатсизлик қилаяпти, гах, деса қарор чиқариб, бир жойларга югуриб ҳам бораяпти», дейди у.\nДепутатнинг Бўстонлиқдан «снос» масаласида шикоят қилиб келган фуқаролардан иқтибос келтиришича, прокурор ва судьялар – ҳаммаси бир бўлиб, уйига келиб, жойида суд қилишибди, мулк ҳуқуқи бор қарорларини нима қилиб бўлса ҳам йўққа чиқаришибди.\n«Ҳавотирли томони бу каби одамларни уйини бузиб норозилик ва қарғиш олиш Президент ислоҳотларига, минглаб қулай уй жой қуриб, халқни рози қилишга бўлган ҳаракатларига қарши яширин уюштирилаётган ишга ўхшаяпти. Буни оддий одамлар ҳам гапиришни бошлади. Келгуси авлодлар бу даврни «энг кўп уйлар бузилган давр», деб эслашлари мумкин. Бу эса тарих учун жуда ёмон», дейди Олий Мажлис Қонунчилик палатаси депутати Расул Кушербаев.\nЭслатиб ўтамиз, жорий йилнинг 30 июнь санасида Президент Шавкат Мирзиёев судлар мустақиллигини таъминлашга оид йиғилиш ўтказган ва унда мулкдорлар ҳуқуқларини муҳофаза қилиш, мулк ҳуқуқини бекор қилиш фақат суд томонидан амалга оширилишини билдириб ўтган эди.\nМаълумот учун, Бўстонлиққа уюштирилган пресс-турда Олий суд раисининг ўринбосари – фуқаролик ишлари бўйича судлов ҳайъати раиси Ёдгоров Холмўмин Буврабоевич иштирок этган.


Этрузил® – medu.uz – Дорилар ҳақида маълумотлар ўзбек тилида\nHome Йўриқномалар Этрузил®\nЭтрузил® қобиқ билан қопланган таблеткалар 2,5 мг\nУшбу дори воситасини қўллашдан олдин илова-варақани тўлиқ ва диққат билан ўқиб чиқинг, чунки у Сиз учун муҳим маълумот сақлайди.\nУшбу варақани сақлаб қўйинг. Сизга уни яна бир марта ўқиб чиқиш талаб қилиниши мумкин.\nАгар Сизда қўшимча саволлар пайдо бўлса, шифокор ёки фармацевтга мурожаат этинг.\nУшбу дори воситаси шахсан Сизга буюрилган. Уни бошқа шахсларга берманг. У уларга хатто уларнинг симптомлари Сизникига ўхшаш бўлса ҳам зарар етказиши мумкин.\nАгар Сизда ҳар қандай ножўя самаралар пайдо бўлса ёки Сиз ушбу йўриқномада кўрсатилмаган ножўя самараларни сезсангиз, бу хақда шифокорга ёки фармацевтга хабар беринг.\nЭтрузил® қобиқ билан қопланган таблеткалар препарати нима ва у нима учун қўлланади\nЭтрузил® қобиқ билан қопланган таблеткалар препаратини қабул қилишдан олдин нималарни билиш керак\nЭтрузил® қобиқ билан қопланган таблеткалар препаратини қандай қабул қилиш керак\nЭтрузил® қобиқ билан қопланган таблеткалар препаратини қандай сақлаш керак\nЭтрузил® қобиқ билан қопланган таблеткалар препарати нима\nЛетрозол, Этрузил® препаратининг фаол компоненти, ароматазанинг ингибитори деб номланган моддалар гуруҳига киради. У гормонал (ёки “эндокрин”) восита сифатида сут бези ракини даволашда қўлланади. Сут бези ракининг ўсиши кўпинча аёлларнинг жинсий гормони – эстрогенлар билан рағбарлантирилади. Летрозол уларнинг синтезида иштирок этувчи ферментни (ароматазани) блоклаб, эстрогенларнинг даражасини камайтиради, шундай қилиб, ўсиши учун эстрогенлар зарур бўлган сут бези ўсмаси хужайраларини ўсишини блоклайди. Бунинг натижасида ўсма хужайраларини ўсиши ва/ёки уларнинг организмнинг бошқа тўқималарига тарқалиши секинлашади ёки тўхтайди.\nЭтрузил® препарати нима учун қўлланади\nЭтрузил® қобиқ билан қопланган таблеткалар препарати менопауза давридан ўтган, яъни ҳайз цикллари тугаган аёлларда сут бези ракини даволаш учун қўлланади.\nБу препарат шунингдек сут бези ракини такроран пайдо бўлишини олдини олиш учун ҳам қўлланади. Уни сут безида жаррохлик операциясидан олдин, шунингдек операциядан кейин ёки тамоксифен билан даволагандан беш йилдан сўнг биринчи қатор препарати сифатида қўллаш мумкин.\nЭтрузил® қобиқ билан қопланган таблеткалар препарати шунингдек касалликнинг кечки босқичлари бўлган пациентларда сут бези ракини организмнинг бошқа тўқималарига тарқалишини олдини олиш учун ҳам қўлланади.\nАгар Сизда Этрузил® препаратининг таъсири ёки у Сизга қайси мақсадда буюрилгани бўйича саволлар туғилса, даволовчи шифокорингиз билан маслаҳатлашинг.\nЭтрузил® қобиқ билан қопланган таблеткалар препаратини қўллашни бошлашдан олдин нималарни билиш керак\nШифокор кўрсатмасига қатъий риоя қилинг. У илова-варақада келтирилган умумий маълумотдан фарқ қилиши мумкин.\nҚуйидаги ҳолларда Этрузил® қобиқ билан қопланган таблеткаларни қабул қилманг:\nЛетрозолга ёки 8 бўлимда келтирилган Этрузил® препаратининг бошқа компонентларига аллергияда;\nагар Сиз ҳали ҳам хайз кўрсангиз, яъни сиз менопауза даврини ўтмаган бўлсангиз;\nагар Сиз бола эмизаётган бўлсангиз;\nАгар Сизда юқорида келтирилган ҳолатлардан бири бўлса, бу препаратни қабул қилманг ва бу ҳақда даволовчи шифокорингизга хабар беринг.\nЭтрузил® қобиқ билан қопланган таблеткалар препаратини қабул қилишни бошлашдан олдин даволовчи шифокорингиз ёки фармацевт билан маслаҳатлашинг.\nагар Сизда оғир жигар касалликлари бўлса, агар Сизда остеопороз бўлса ёки суякларнинг синишини ўтказган бўлсангиз (3 бўлим “Этрузил® таблеткаларини қабул қилиш вақтида Сизнинг ҳолатингизни назорат қилиш”га қаранг)\nАгар Сизда юқорида келтирилган ҳолатлардан бири бўлса, шифокорга мурожаат этинг. Даволовчи шифокорингиз Сизни Этрузил® препарати билан даволаш вақтида буни эътиборга олади.\nБолалар ва ўсмирлар (18 ёшгача бўлган)\nЛетрозолни болаларга ва ўсмирларга бериш мумкин эмас.\nКекса ёшдаги пациентлар (65 ёш ва ундан катталар)\n65 ёшда шахслар ва ундан катталар Летрозолни бошқа катта одамлар дазасида қабул қилишлари мумкин.\nБошқа дори воситалари ва Этрузил® қобиқ билан қопланган таблеткалари\nСиз қабул қилаётган, яқинла қабул қилган ёки қабул қилишни режалаштирган ҳар қандай дори воситалари ҳақида шифокор ёки фармацевтга хабар беринг, бу шифокор рецептисиз бериладиган препаратларга ҳам тааллуқли.\nЭтрузил таблеткаларини овқат ёки ичимликлар билан қабул қилиш\nОвқат ва ичимликлар летрозолга таъсир қилмайди.\nАгар Сиз ҳомиладор бўлсангиз, ҳомиладорман деб тахмин қилсангиз ёки ҳомиладор бўлишни режалаштирган бўлсангиз, бу ҳақда даволовчи шифокорингизга хабар беринг.\nЭтрузил® таблеткаларини ҳомиладорликда қўллаш мумкин эмас, чунки бу болага зарар етказиши мумкин.\nЛетрозолни эмизиш даврида қўллаш мумкин эмас, чунки бу болага зарар етказиши мумкин.\nЭтрузил® таблеткаларини фақат агар Сиз менопауза давридан ўтган бўлсангизгина қўллаш мумкин. Бунга қарамасдан даволовчи шифокорингиз Сизга самарали контрацептив воситани қўллашни тавсия этиши мумкин, чунки Сизда Этрузил® таблеткалари билан даволаш вақтида ҳомиладорликни инкор этиб бўлмайди.\nАгар Сиз бош айланиши, толиқиш, уйқучанлик ёки умумий лоҳасликни сезсангиз, ўзингизни яна яхши хис қилгунингизгача транспорт воситаларини ёки ҳар қандай механизмларни бошқарманг.\nЭтрузил® қобиқ билан қопланган таблеткалар препарати лактоза сақлайди\nЭтрузил® сут қанди лактоза сақлайди. Агар даволовчи шифокорингиз Сизга айрим қандларни ўзлаштираолмаслигингиз ҳақида айтган бўлса, бу дори воситасини қабул қилишдан олдин унга маслаҳат учун мурожаат қилинг.\nБу препаратниҳар доим қатъий шифокор кўрсатмаси бўйича қабул қилинг. Агар Сиз ўзингизда ишонч ҳосил қилмасангиз, албатта шифокор ёки фармацевт билан маслаҳатлашинг.\nТавсия этилган доза – бир таблеткадан кунига бир марта. Этрузил® таблеткаларини сутканинг бир вақтида қабул қилиш, Сизга препаратни қачон қабул қилишни эслаб қолишга ёрдам беради.\nТаблеткани бутунлигича, чайнамасдан, овқат билан ёки оч қоринга, бир стакан сув ёки бошқа ичимлик билан қабул қилишл керак.\nЭтрузил® таблеткалари билан даволаш давомийлиги\nШифокор кўрсатмаларига мувофиқ Этрузил® таблеткаларини қабул қилишни давом эттиринг. Бунга ойлар ёки йиллар талаб этилиши мумкин. Агар Сизда Этрузил® препарати билан даволаш давомийлиги бўйича саволлар туғилса, даволовчи шифокорингизга мурожаат этинг.\nЭтрузил® таблеткалари билан даволаш вақтида Сизнинг ҳолатингизни назорат қилиш\nСиз бу препаратни фақат қатъий тиббий назорат остида қабул қилишингиз керак. Даволовчи шифокорингиз даволашнинг самараси тўғрилигини назорат қилиш мақсадида Сизнинг холатингизни вақти-вақти билан текширади.\nЭтрузил® таблеткалари Сизнинг организмингизда эстрогенлар даражаси камайиши туфайли суякларингизни юпқалашишини ёки суяк тўқимасини йўқолишини (остеопороз) чақириши мумкин. Даволовчи шифокорингиз даволашдан олдин, даволаш вақтида ва даволашдан кейин Сизга суяк тўқимаси зичлигини аниқлашни (остеопорознинг даражасини аниқлаш усули) буюриши мумкин.\nАгар Сиз Этрузил® таблеткаларини ҳаддан ташқари кўп қабул қилган бўлсангиз\nАгар Сиз Этрузил® препаратини ҳаддан ташқари юқори дозасини қабул қилган бўлсангиз ёки кимдир адашиб Сизнинг таблеткаларингизни қабул қилган бўлса, дарҳол ёрдам учун шифокорга ёки касалхонага мурожаат қилинг. Тиббий ёрдам кўрсатиш зарурати туғилиши мумкин.\nАгар Сиз Этрузил таблеткаларини қабул қилишни унутган бўлсангиз\nагар кейинги дозани қабул қилиш вақти яқинлашаётган бўлса (тахминан 2-3 соатдан кейин), қабул қилинмаган дозани ўтказиб юборинг ва кейинги дозани режалаштирилган вақтда қабул қилинг. Акс ҳолда (агар кейинги дозани қабул қилишга анча бўлса) Сиз буни эслашингиз биланоқ ўтказиб юборилган дозани қабул қилинг ва кейинги таблеткаларни одатдаги тартибда қабул қилишни давом эттиринг.\nЎтказиб юборилганини ўрнини тўлдириш учун икки марта дозани қабул қилманг.\nАгар Этрузил® таблеткаларини қабул қилишни тўхтатган бўлсангиз\nДаволовчи шифокорингиз тавсия қилмагунича Этрузил® препаратини қабул қилишни тўхтатманг.\nБошқа барча дори препаратлари каби ушбу препарат ҳам ножўя самаралар чақириши мумкин, аммо ҳамма пациентларда улар пайдо бўлмайди.\nНожўя самараларининг кўпчилиги кичик ва ўртача жадалликка эга ва одатда бир неча кундан бир неча ҳафтагача бўлган даволаш курсида йўқолади. Бу самараларнинг айримлари масалан, иссиқликни оқиб келиши, сочни тўкилиши ёки қиндан қон кетишлар, организмда эстрогенларнинг йўқлиги туфайли чақирилиши мумкин.\nҚуйидаги ножўя самараларнинг рўйхати Сизни хавотирга солмасин – Сизда улардан ҳеч бири ривожланмаслиги мумкин.\nНожўя самараларнинг айримлари жиддий бўлиши мумкин\nҚуйида санаб ўтилган ножўя самаралари кам ёки тез-тез бўлмаган ҳолларда кузатилади (яъни бу препаратни қабул қилувчиларда 10000 тадан 1 тадан кўп эмас, 100 пациентдан 1 та дан кам).\nҲолсизлик, фалаж ёки тананинг ҳар қандай қисмида сезувчанликнинг йўқлиги, ҳаракатлар координациясини бузилишлари, кўнгил айниши, нафас ёки нутқнинг қийинлашуви (бош мияда бузилишларнинг белгилари, масалан, инсульт билан боғлиқ).\nКўкракда тўсатдан сиқувчи оғриқ (юрак фаолиятининг бузилишини белгилари).\nНафас олишни қийинлашиши, кўкракда оғриқ, хушдан кетиш, юрак уришини тезлашиши, қўл ва оёқларда тўсатдан оғриқ (товонда) (бўлиши мумкин бўлган қон лахтасининг ҳосил бўлишини белгилари).\nВена йўли бўйлаб кучли оқриқ билан қизариш ва шиш ва эҳтимол текканда оғриқ билан.\nОғир иситма, қалтираш ёки инфекция билан боғлиқ оғиз шиллиқ қаватининг яраланиши (оқ қон таначаларининг етишмовчилиги).\nКўриш ўткирлигини доимий яққол пасайиши.\nАгар Сизда юқорида кўрсатилган симптомларнинг биронтаси пайдо бўлса ҳам, дарҳол шифокорга мурожаат қилинг.\nСиз шунингдек, агар Этрузил® препарати билан даволаш вақтида Сизда қуйидаги симптомлардан биронтаси авйдо бўлса, дарҳол даволовчи шифокорингизга дарҳол хабар беришингиз керак:\nАсосан юзда ва томоқда шиш (аллергик реакция булгилари)\nТери ва кўзни сариқ рангга бўялиши, кўнгил айниши, иштаҳани йўқолиши, сийдикни тўқ рангга бўялиши (гепатит белгилари)\nТери тошмалари, терини қизариши, лаблар, кўзлар ёки оғизда пуфаклар, терини кепакланиши, ҳароратни ошиши (тери касалликлари белгилари).\nБошқа мумкин бўлган ножўя самаралари\nЖуда тез-тез (10 пациентдан камида биттасида учрайдиган):\nсуяк ва бўғимларда оғриқ (артралгия);\nАгар келтирилган ножўя самаралардан биронтаси Сизни жиддий безовта қилса, даволовчи шифокорингизга хабар беринг.\nТез-тез (100 тадан камида 1 тасида учрайдиган, лекин 10 тадан камида 1 тасида):\nўзини ёмон ҳис қилиш (умумий лоҳаслик ҳисси)\nмеъда-ичак йўллари томонидан бузилишлар, масалан, кўнгил айниши, қусиш, овқат ҳазм қилаолмаслик, қабзият, ич кетиши\nиштаҳанинг кучайиши ёки йўқолиши\nбаъзи холларда суякларни синишининг сабаби бўлувчи суякларни юпқалашиши ёки кучсизланиши (остеопороз) (шунингдек 2 “Этрузил препаратини қабул қилишдан олдин” бўлмига қаранг)\nқўл, қўл кафти, оёқ ва тўпиқни шиши\nкайфиятнинг пасайиши (депрессия);\nТез-тез эмас (1000 тадан камида 1 тасида учрайдиган, лекин 100 тадан камида 1 тасида):\nнерв тизими томонидан бузилишлар: хавотирлик, асабий таранглик, таъсирчанлик, уйқучанлик, хотирани бузилиши\nсезувчанликни бузилиши (айниқса тегиш сзувчанлиги)\nкўриш аъзоси томонидан бузилишлар: кўриш аниқлигини бузилиши, кўзларни таъсирланиши\nюрак уришини кучайиши ёки тезлашиши\nтери томонидан бузилишлар: тери қичишиши (эшакеми)\nқиндан ажралмалар, қинни қуриши\nбўғимларда карахтлик (артрит)\nсут безида оғриқ\nчанқоқлик, таъм билишни бузилиши, оғизни қуриши\nшиллиқ қаватларни қуриши\nсийдик чиқариш йўлларининг инфекцияси; сийиш тез-тезлигини ошиши\nАгар Сизда ҳар қандай ножўя самара пайдо бўлса, бу ҳақда даволовчи шифокорингиз ёки фармацевтга хабар беринг. Бу ушбу йўриқномада кўрсатилмаган ножўя самараларга ҳам тааллуқли.\nПрепаратни 25◦С юқори бўлмаган ҳароратда сақлаш керак.\nЎрамида кўрсатилган яроқлилик муддати тугаганидан кейин Этрузил® қабул қилинмасин.\nБиринчи иккита рақам ойни, охирги тўртаси – йилни билдиради. Яроқлилик муддатини тугаши кўрсатилган ойнинг охирги куни ҳисобланади.\nДори воситаларини маиший чиқиндилар ёки оқава сувларга ташлаш мумкин эмас. Агар Сизга бошқа керак бўлмаган препаратни йўқ қилиш керак бўлса, фармацевт билан маслаҳатлашинг. Бу чоралар атроф муҳитни ифлосланишини олдини олишга ёрдам беради.\nЭтрузил® препарати нима сақлайди\nТаъсир этувчи модда: летрозол. Қобиқ билан қопланган ҳар бир таблетка 2,5 мг летрозол сақлайди.\nЁрдамчи моддалар: лактоза моногидрати, микрокристалл целлюлоза, қайта желатинланган маккажўхори крахмали, натрий крахмалгликоляти (А тури), магний стеарати, коллоид кремний диоксиди.\nТаблетка қобиғи: гипромеллоза, тальк, макрогол 8000, титан диоксиди (Е171), темир II оксиди (Е172).


ПРОФЕССОР ВА ТАЛАБА | Mohiyat\n04.10.2020 04.10.2020 Gulandom\t450кўришлар\nБарча мавжудот Худо томонидан яратилганми?\nҲа, Худо томонидан яратилган.\nХудо ҳамма нарсани яратганми? – сўради профессор.\nҲа, сэр, – жавоб берди талаба.\nАгар Худо ҳамма нарсани яратган бўлса, демак Худо ёмонликни хам яратган экан-да, агар Худо бор бўлса. Ва, “биз қандай бўлсак, қилмишларимиз хам шунга яраша бўлади”, тамойилига кўра, Худо ёмон экан-да?\nСизга савол берсам майлими, профессор?\nАлбатта, – жавоб берди профессор.\nНима деганинг бу? Албатта мавжуд. Сен ҳеч қачон совуқ емаганмисан?\nАслида, совуқлик мавжуд эмас. Физика қонунларига биноан, биз совуқлик деб атайдиган нарса, аслида иссиқликнинг йўқлигидир. Инсонни ёки предметни, улар энергияни ютадиларми ёки ажратадиларми, билиш учун ўрганиш мумкин. Мутлақ нол –иссиқликнинг умуман йўқлиги. Бундай температурада бутун модда инерт бўлиб қолади. Совуқлик мавжуд эмас. Биз бу сўзни, иссиқлик йўқ ҳолатини таърифлаш учун ўйлаб топганмиз.\nПрофессор, қоронғилик мавжудми?\nСиз яна ноҳақсиз, сэр. Қоронғилик ҳам мавжуд эмас. Қоронғилик аслида ёруғликнинг йўқлигидир. Биз ёруғликни ўрганишимиз мумкин, аммо қоронғиликни ўргана олмаймиз. Биз оқ нурни турли рангларга ажратиб, хар бир ранг тўлқинининг турли узунликларини ўрганиш учун Нютон призмасидан фойдаланишимиз мумкин. Бироқ сиз қоронғиликни ўлчай олмайсиз. Оддий ёруғлик нури қоронғиликни тешиб кириб, уни ёритиши мумкин. Бирон бир макон қанчалик қоронғи эканини сиз қандан биласиз? Сиз ёруғликнинг қанча миқдори борлигини ўлчайсиз. Шундай эмасми? Қоронғилик –ёруғлик йўқлигида нима содир бўлишини таърифлаш учун инсон ишлатадиган тушунча.\nСэр, ёмонлик мавжудми?\nАлбатта, ҳали айтганимдек, биз уни хар куни кўрамиз. Инсонлар ўртасидаги шафқатсизлик, бутун дунё бўйлаб содир этилаётган кўплаб жиноятлар. Бу мисоллар ёмонликнинг намоён бўлишидир.\nЁмонлик мавжуд эмас, сэр, ёки ҳар ҳолда, у ўзи учун мавжуд эмас. У ҳам қоронғиликка ва совуққа ўхшайди. Ёмонлик – бу Худонинг йўқлигини таърифлаш учун инсон ўйлаб топган сўз. Ёмонлик, ёруғлик ва иссиқлик каби мавжуд бўлган ишонч ёки муҳаббат эмас. Ёмонлик инсон юрагида Худога бўлган муҳаббатнинг йўқлиги натижасидир. Бу худди совуқликка ўхшайди, иссиқлик бўлмаганида келади, ёки қоронғиликка ўхшайди, ёруғлик бўлмаганида келади.\nПрофессор ўтирди. Ёш талабанинг исми – Алберт Эйнштейн эди…\nPrevious Previous post: ЗУЛФИЯ МЎМИНОВАДАН ГЎЗАЛ БИР ШЕЪР\nNext Next post: КЎНГИЛ СЕЗГИСИ ИЛМИ


Жаннатий ўн саҳоба: Ҳазрати Али розияллоҳу анҳу (43-қисм) | Azon.uz - Ахборот-таҳлилий портал\nЖаннатий ўн саҳоба: Ҳазрати Али розияллоҳу анҳу (43-қисм)\n865 20:30 15.12.2020\nНАБИЙ АЛАЙҲИССАЛОМДАН СЎНГ\nАллоҳнинг Расули соллаллоҳу алайҳи ва саллам вафот этиб, Ислом дунёси чуқур хавотир ва қайғуга кўмилганида ҳазрат Алининг яна бир гўзал фазилатлари намоён бўлди. Ислом уммати қаршисида “Пайғамбар алайҳиссаломнинг ишларини энди ким давом эттиради?” деган улкан муаммо пайдо бўлган эди. Мана шундай таҳликали дамларда Абу Бакр Сиддиқнинг кўрсатган ҳайбати ва жиддийлиги бўлмаганида, бир гуруҳ саҳобаларнинг Набий алайҳиссаломнинг куёвлари ваэнг яқин кишилари сифатида Ҳазрат Алига байъат қилиш, яъни у кишини Ислом давлатининг раҳбарлигигига тайинлаш ҳақидаги таклифларини ҳазрат Али қатъият билан рад этмаганларида ишлар нима билан тугашини ҳеч ким билмас, Ислом уммати парокандалик ва тафриқа ботқоғига ботиб кетиб, ҳали-бери ундан чиқа олмаган бўлар эди.\nПайғамбар алайҳиссалом вафот этганларида ҳазрат Али чопонларига ўраб қўйилган у зотнинг бир ёнларида ўтирган эдилар. Бошқа томонда амакилари Аббос ҳамда амакиваччалари Фазл ва Қусам ўтиришарди. Шу вақтда Аббос “Эй Али, қўлингизни беринг, мен сизга байъат қиламан. Одамлар Расулуллоҳнинг амакилари амакиваччаларига байъат бераверади, дейишади” дедилар. Бунга жавобан Али кўзларини муборак жасадга қаратган ҳолда “Эй амаки, биз Расулуллоҳ билан машғулмиз, у зотни жанозага тайёрлашимиз керак, зарури шу!” дедилар. Худди шу пайтда мусулмонлар Бани Сақифага қарашли соягоҳда халифа масаласини ҳал этиш тўпланишган бўлиб, ўшанда машварат ҳамманинг Абу Бакр Сиддиққа байъат қилиши билан якун топганди. Ушбу кенгашда ҳазрат Али ҳам, Бани Ҳошимдан бошқа бирор киши ҳам иштирок этмади. Чунки улар халифаликка бошқалардан кўра, бизлар ҳақлимиз, деган фикрда эдилар. Ҳазрат Али халифа тўғри сайланганига қаноат ҳосил қилганларидан кейингина Абу Бакр Сиддиқ розияллоҳу анҳуга байъат қилдилар. У киши шундан кейин бу борадаги баъзи тушунмовчиликлар ва ихтилофга сабаб бўладиган ҳолатларга ҳам қаттиқ қарши турдилар. Расулуллоҳ соллаллоҳу алайҳи ва салламдан қолган мерос ҳақидаги биринчи халифа билан Фотима онамиз ораларида бўлиб ўтган тушунмовчиликда икки тарафни яраштиришга ҳам айнан ҳазрат Али ибн Абу Толиб розияллоҳу анҳу ҳаракат қилдилар.\nАбу Бакр Сиддиқ ҳазрат Алини қизғаниб, уруш ва фатҳларга юбормадилар, маслаҳатчи сифатида ўз ҳузурларида олиб турдилар. Али ибн Абу Толиб розияллоҳу анҳу биринчи халифа даврида иккинчи вазир бўлган бўлсалар, иккинчи халифа Умар ибн Хаттоб розияллоҳу анҳунинг даврларида халифага яна ҳам яқинроқ бўлдилар. Ҳеч бир шўро мажлиси у кишисиз ўтмас, халифа ҳам ҳазрат Алининг фикрларини олмай туриб, бирор катта ишга қарор қилмас эди.\nҲазрат Умарнинг даврларида ҳазрат Али ибн Абу Толиб розияллоҳу анҳу Ислом жамиятининг бош қозиси ҳам эдилар. Ибн Саъд Абу Ҳурайра розияллоҳу анҳудан ривоят қилади: “Умар ибн Хаттоб “Али орамизда энг яхши қозидир” деди”. Ибн Саъд Ибн Аббос розияллоҳу анҳудан ривоят қилади: “Умар ибн Хаттоб Али йўқ бўлган пайтдаги қийин масалада Аллоҳнинг паноҳини сўрар эди”.\nУсмон ибн Аффон розияллоҳу анҳунинг даврларига келиб Али ибн Абу Толиб розияллоҳу анҳунинг Ислом жамиятида тутган ўринлари яна ҳам юқорига кўтарилди. Ҳазрат Усмон деярли ҳар бир ишда ҳазрат Али ибн Абу Толиб розияллоҳу анҳусиз қарор қабул қилмас эдилар. Фитначиларга қарши кураш бошида ҳам Али ибн Абу Толиб каррамаллоҳу важҳаҳу турдилар. Уларнинг қаршисига чиққан, улар билан тортишган ва уларни айблаган ҳам ҳазрат Али бўлдилар. У киши учинчи халифани қўриқлашга ўз ўғиллари Имом Ҳасан ва Имом Ҳусайнларни қўйдилар.\nҲазрат Али Пайғамбар алайҳиссаломнинг икки карра куёвлари ҳазрат Усмонни жуда қадрлар, у кишининг Исломга қилган хизматлари ҳамда ўзларининг Исломда барқарорликларини ниҳоятда ардоқлар эдилар. Аммо Ислом давлатининг манфаатларини ҳамма нарсадан устун қўювчи Али ибн Абу Толиб ҳазрат Усмоннинг халифаликлари даврида одамларнинг дунёпараст бўлиб кетгани, ҳатто халифадан ҳадялар тамаъ қилаётгани, совға тегмаганлар эса халифага душманга айланаётгани каби аянчли ҳолатларга бефарқ бўлиб қола олмасдилар. Хусусан, ҳазрат Али халифага қариндош бўлган Бани Умайя қабиласи одамларининг ўз мақомларини суиистеъмол қилиб, давлат ишларида нафс бандаларига айланиб кетаётганини кўрганларида ҳазрат Усмоннинг олдига борар, мусулмонларнинг ғазабини қўзғаётган нохуш ишларни, у кишининг қариндошлари борасида одамлардан эшитган шикоятларни етказар эдилар. Хулоса қилиб айтадиган бўлсак, ҳазрат Али қўлларидан келган барча ишларни қилдилар. Ўз навбатида, Усмон ибн Аффон розияллоҳу анҳу ҳам ҳазрат Алининг бу хизматларидан рози эдилар.\nҲазрат Али моҳир саркарда, Исломнинг шижоатли байроқдори бўлиш баробарида Аллоҳдан қўрқувчи тақводор, шариат илмини яхши билувчи олим, динини пухта ўрганган фақиҳ, ҳужжатлари собит бўлувчи билимдон, дунё матоҳидан юз ўгирган зоҳид эдилар. Аллоҳнинг Расули суюкли қизларини узатаётиб, унга шундай гапларни бежиз айтмаганлар: “Эй азиз қизчам, сени имони ҳар қандай бошқа инсонникидан қувватли, илми бошқа ҳамманикидан кўпроқ, ўзи эса қавмимиз орасида ахлоқ ва шарафда афзалроқ бир кишининг олдига омонат қилиб қўйдим”. Ҳазрат Али ҳамиша Аллоҳ таолонинг фикри ва зикри билан юрардилар. Расулуллоҳ алайҳиссалом ҳадисларида шундай деганлар: “Мен илмнинг шаҳриман, Али унинг дарвозасидир”. Ислом миллатининг билимдонларидан Абдуллоҳ ибн Аббос “Бирор нарсани Али айтганлари бизга исбот бўлган чоғда бошқа киши нима деркин, деб турмас эдик” деганида юз бора, минг бора ҳақ эди. Мўминлар амири Умар ибн Хаттоб ҳам жуда кўп масалаларда ҳазрат Алининг маслаҳатларини олиб турардилар.\nҲазрат Алининг фазилатлари ҳақида Абдуллоҳ ибн Айяш ибн Абу Робия “Алида илмда хоҳлаганингча ўткир тиши бор эди. Унинг маишатда соддалиги бор эди. Исломда қадимлиги бор эди. Расулуллоҳ соллаллоҳу алайҳи ва саллам билан аҳди бор эди. Суннатда фиқҳи бор эди. Урушда қутқариши бор эди. Молда сахийлиги бор эди” деган. Ҳазрат Али саҳобаларнинг энг улуғ олимларидан эдилар. У киши Пайғамбар соллаллоҳу алайҳи ва салламнинг ҳузурларида у зотга нозил бўлган ояти карималарни ёзиб борган оз сонли котибларидан бўлиш билан бирга, Расулуллоҳ соллаллоҳу алайҳи ва салламдан Қуръони каримни тўлиқ ёд олган ва ёд олганларини у зотга ўқиб бериб, ўтказиб олган қорилардан бири ҳам эдилар. Ҳазрат Али Пайғамбар соллаллоҳу алайҳи ва салламнинг суннатларига ҳам катта илмий хизмат қилганлар.\nУ киши Расулуллоҳ соллаллоҳу алайҳи ва салламдан беш юз саксон олтита ҳадиси шарифни ривоят қилганлар. Ҳазрат Алининг ниҳоятда билимдон, Исломнинг катта олими эканлари ҳақида барча замондошлари якдил фикрдалар. Масруқ розияллоҳу анҳу айтади: “Расулуллоҳ соллаллоҳу алайҳи ва салламнинг саҳобаларидан Умар, Али, ибн Масъуд ва Абдуллоҳ розияллоҳу анҳум илмнинг интиҳосига етишган эди”. Ҳазрат Алининг илмлари шу қадар уммон эдики, буни саҳобалар ҳам яхши билишарди. Ибн Саъд Саъид ибн Мусаййибдан шундай ривоят қилади: “Саҳобалардан Алидан бошқаси “Қани, мендан сўранглар”, демас эди”.\n(1 қисм) (2 қисм) (3 қисм) (4 қисм) (5 қисм) (6 қисм) (7 қисм) (8 қисм) (9 қисм) (10-қисм) (11-қисм) (12-қисм) (13-қисм) (14-қисм) (15-қисм) (16-қисм) (17-қисм) (18-қисм) (19-қисм) (20-қисм) (21-қисм) (22-қисм) (23-қисм) (24-қисм) (25-қисм) (26-қисм) (27-қисм) (28-қисм) (29-қисм) (30-қисм) (31-қисм) (32-қисм) (33-қисм) (34-қисм) (35-қисм) (36-қисм) (37-қисм) (38-қисм) (39-қисм) (40-қисм) (41-қисм) (42-қисм) (43-қисм)\nЖаннатий ўн саҳоба Махсус Ислом Тарих Саҳобалар


Чойни қадоқлаш ускунаси - UZCHINATRADE.COM\nЧойни қадоқлаш ускунаси\nАгар чой ишлаб чиқариш билан шуғулланмоқчи бўлсангиз, у ҳолда уни қадоқлаш ускуна сиз учун керак бўлиши шубҳасиз. Ускуна гранулаланган, баргли, шифобахш ўтлар, йиғма ва бошқа шундай консистенциядаги маҳсулотларни фильтр-пакетларга автоматик тарзда қадоқлашга мўлжалланган. Қурилма гранулаланган қора ва кўк, гулли, фито, шифобахш чойлар, шу билан бирга, тиббий ўтлар, озиқ-овқат қўшимчалари ва бошқа шу каби маҳсулотларни қадоқлаши мумкин.\nЧой учун мўлжалланган қадоқлаш замонавий механизмлар ва ихчам конструкцияга эга. Тайёрлаш жара1ни автоматлаштирилган, барча параметрларни махсус пульт ёрдамида созлаш мумкин, шунингдек, унда жорий ишлаб чиқариш параметрлари ва статистикаси акс эттирилади. Тайёрланган чой пакетчалари махсус ҳисоблагич орқали кузатиб борилади.\n1. Чойни ўтказувчан фильтр-пакетга қадоқлаш модули.\n2. Фильтр-пакетларни sachet туридаги пакетга қадоқлаш модули.\n3. Sachet пакетларини картон қутига 20 донадан қилиб ялпи қадоқлаш модули.\nЮқоридаги 3 та модуль, одатда, чойни тортиш машинасининг бир қисми ҳисобланади.\n4. Катта қутига 20 донадан қилиб ялпи қадойлаш учун кейспакер.\n5. Катта қутиларни ёғочли поддонга жойлаш учун паллетизатор.\n6. Тайёр маҳсулотли поддони айлантирадиган паллет.\nОнлайн сўров Чойни қадоқлаш ускунаси


Ой охирида (Мактаб ўқувчисининг хотира дафтаридан) – Yoshlar ovozi\nТавба, нимага энди бу нарсаларни ўйлаяпман? Бу кеча ўша аччиқ хотираларни ёдимга солган нарса нима ўзи?..\nҲозир хонамдаман. Бошим сал оғриб турибди. Тўғриси, ортиқча ичиб юборибман. Бир мавҳум ҳис, тушунарсиз туйғу менга тинмай ўтмишни эслатиб туради. “Оҳ ёлғизлик, ёлғизлик”, — дейман ўзимга-ўзим.\nБир умр мен телбаларча севган бу ҳаёт деганлари ўзининг бутун бемаъниликлари, азоб-уқубатлари билан кўз ўнгимдан кетмайди. Оиламни ўйласам… Ҳозир нима қилишаётган экан?.. Овқатланиб бўлгандир… Отам бир бурчакка ўтириб олиб, газетасини ўқиётган бўлса керак. Онам, менинг меҳрибон онажоним, ҳойнаҳой, бирон нарса тикиш билан оворадир. Укаларим ҳали ҳам овқат машмашасидан бўшамаган, биронтаси сал кўпроқ овқат еб юборган бўлса, шовқин-сурон билан уни масхара қилиб, бидирлашаётгандир.\nМушугимизнинг оти Олмос эди. Айни вақт бўш стул устига чиқиб, белини осма кўприк қилиб керишганча, болаларни томоша қилаётган бўлса керак. Қандай бахтли улар…\nМен эса, анча олисда, ичган пивомнинг майин кайфидан бошим оғриб, дардларимни қоғозга тўкиб ўтирибман… Оилам аъзолари мендан узоқда хотиржам ҳаёт кечираяпти… Оҳ, бу ҳаёт, не кўйларга солди мени! Бу оғир, бу аччиқ ҳаёт!.. Бесамар ўтган йилларим…\nИстанбулнинг бир чеккасида жимжит, зулмат ичра унутилган бир маъюс гўша… У ерда кечган бир йил умримга ачинаман. Эссиз… “Бейўғли”да (Истанбулнинг “Тақсим” мавзесидаги энг гавжум маҳалла — изоҳ таржимон) ўтган нотинч тунларим… Бу ердаги хонам, йигирма икки ёшли йигитнинг эҳтирос ва ҳаяжон тўла юраги… Севги, қанийди бирон инсонни севиб қолсам!.. Ҳа, фақат биргина инсонни… Балки, ўшанда ғам-ташвишлар ариб, бахтли бўлардим…\nАртемис, Мелпомен, ҳатто Люси ва Олимпия — ҳамма-ҳаммаси унутилиб кетди. Барчаси хомхаёл, эртакка айланди. Ким билсин, эҳтимол, шу топда Артемис дўстлари билан муҳташам уйида ҳансираб югураётгандир. Мелпомен эса, ўзининг мотам сукунатига чўмган уйида кўйлак тикиб ўтирибдимикан?..\nЛюсининг пианиносидан янграган куй нағмаси қулоғимни қоматга келтиради. Олимпия кўчанинг ўртасига чиқиб олиб тинмай қаҳқаҳа отади. Аммо мен ёзишдан тўхтамайман, ҳеч бирига эътибор бермайман. Ўзимни билмаган, эшитмаган, кўрмаганга солиб, унсиз кўз ёши тўкиб, ич-ичимдан эзилиб, мана шу сатрларни қоғозга туширяпман.\nМендан бир қават юқорида, учинчи қаватда бир гала ўспиринларнинг шовқинли гурунги, ўйин-кулгиси эшитилади. Ҳамма хурсанд, бир менгина маъюс… Хонамдаги ҳамма нарса менга ғамгин қараб тургандек — жавондаги китоблар, хотира дафтарларим, ҳатто газета тахламлари ғам-ғуссага ботганга ўхшайди.\nТеатрга борганда ўзим билан олиб юрадиган дурбинни ишлатишга ҳожат йўқ. Ҳеч қаёққа: на театрга, на қаҳвахонага, на бошқа жойга бора оламан… Чунки пулим йўқ… Оҳ, бу хасталик, оҳ, бу мискинлик!\nЙўллар ифлос, балчиқда юришга тўғри келади… Резина этигим эскирган, таъмирталаб, сочим ҳам дарвешларникидек, тақма ёқаларим ҳали кир ювувчида, пайпоқларим илма-тешик бўлиб кетган… Пул билан ҳал бўладиган мингта эҳтиёжим бор… Ҳамёнимда эса, атиги 40 танга бор. Янги ойгача ҳали уч кун кутиш керак! Уч кун амаллаш керак!\nБу оқшом ҳеч кимни кўрмадим, ҳеч ким билан гаплашмадим, суюклигим Аидамга ҳам эътибор кўрсатолмадим, унга берган ваъдамнинг устидан чиқмадим. Барвақт бу ерга, хонамга келдим. Кейин ана шуларни ўйлай-ўйлай, ёзишга аҳд қилдим. Аммо нега? Нима учун?..\nЧунки пулим йўқ… Энди тушуниб етдим… Мени қайғуга солган, хаста қилган, ўлдираётган нарса шу экан. Нега мен бой бўлмаслигим керак? Нега мен ҳам бошқалар каби резина ғилдиракли машиналарда бутун “Бейўғли” халқининг кўзини ўйнатиб, Гранд Руедан ўтмаслигим, нима учун ҳар оқшом Токатлиянда, Янида, ўша латиф, музайян столларнинг тўрига чиқиб, иштаҳани қитиқловчи таомлар, нафис шароблардан баҳраманд бўлмаслигим керак? Нимага?! Менинг нима гуноҳим бор, ахир?..\nБоши кал, қорни мешдай, бозорда ўтирволиб, нуқул шакарнинг нархи неча пуллиги, пахтанинг баҳоси қанчага кўтарилганидан гапирувчи олифта савдогар, қўлини совуқ сувга урмайдиган, пешона тери билан пул топмайдиган, эртанги кунини ўйламайдиган, лекин жарақ-жарақ миллионларга эга бўлган бир исрофгар, олифта меросхўрни кўрсам… Ҳайронман, буларни мендан нимаси ортиқ? Пул, пул, яна пул… Эй бир парча қоғоз, нега мендан бунча қўрқиб қочасан?! Гапимга ишон, агар сен қўлимга тушадиган бўлсанг, билки, энг ҳалол қўлларда бўласан… Ҳайҳот!.. Чўнтакларимни ковлайман: агар бир чеккасида қолиб кетган ўн курушлик танга топа олсам… Қанийди, чиқа қолса. Бор-йўғи тўртта ўнталик, улардан ҳам бирининг ёзувлари ўчиб кетган… Эҳ, бечора пулларим… Эҳ, бечора мол-дунём!..\nКамола РАСУЛОВА таржимаси.\n← Тиланчининг ҳақи\nҲамкасбим жуда калондимоғ одам →


СОБИҚ ЁНҒИН ЎЧИPУВЧИНИНГ ХОНАДОНИГА МАСЪУЛЛАP ТАШPИФ БУЮPИШДИ - AmuNews.uz - энг сўнгги янгиликлар\nСОБИҚ ЁНҒИН ЎЧИPУВЧИНИНГ ХОНАДОНИГА МАСЪУЛЛАP ТАШPИФ БУЮPИШДИ\nХотира авлодларни авлодлар билан боғлаб турувчи маънавий кўприкдир. Шу туфайли ҳам бу ёруғ кунларга қандай, ниманинг ҳисобига эришганимизни, бу йўлда қандай азоб-уқубатлар ва йўқотишлар, курашлар бўлганини, қанча-қанча одамлар жонини қурбон қилганини англаймиз, сидқидилдан ҳис қиламиз, тинч-фаровон ҳаётимизнинг қадрини ҳам тушунамиз.\nОдатда фидойиликлар, қаҳрамонликлар ҳақида гапирганда кўпинча кўз ўнгимизда уруш манзаралари, ўқдай ёғилаётган ўқлар остида олға интилаётган, душман билан жонини аямай курашаётган аскарлар намоён бўлади. Аслида ҳаётимизда тинчлик-осудалик мангу барқарор бўлмоғи, эл-юрт омонлиги, хавф-хатарлардан ҳоли бўлмоғи учун ўз ҳаловатидан кечиб меҳнат қилаётганлар ҳамма даврларда ҳам бор. Бунга туман Фавқулодда вазиятлар бўлими 4-Касбийлаштирилган ёнғин қутқарув қисмида ёнғин ўчирувчиси бўлиб, фидойилик билан хизмат қилган, мард ва жасур инсон, қипчоқлик Солийбой Қурбонбоевни мисол қилиб кўрсатиш ўринли бўлади.\nУ 1973 йилда Қипчоқ овули ҳудудидаги 75-сонли мактабнинг 1-синфига ўқишга борган. 1983 йилда мактабни тугатгач, 1984-1986 йилларда ҳарбий хизмат бурчини ўтаган. 1987 йилда Тошкент Қишлоқ хўжалик техникумининг агрономия факультетига ўқишга кириб, 1989 йилда муваффақиятли тугатган.\nУ меҳнат фаолиятини “Агромаштранс” корхонасида тракторчилик қилишдан бошлаган. 2003-2009 йилгача туман Фавқулодда вазиятлар бўлими 4-Касбийлаштирилган ёнғин қутқарув қисмида ёнғин ўчирувчи бўлиб, ўз хизмат вазифасини сидқидилдан адо этган.\n2019 йилнинг 30 августида Қиличбой овулидаги “Қувсириқ” фермер хўжалиги молхонасида бехосдан келиб чиққан ёнғин унинг ҳаётига нуқта қўйди. Ёнғинни ўчириш чоғида у талофат кўпайиб, аланга кучайиб кетмаслиги, бошқа инсонлар жабр кўрмаслиги учун жуда астойдил ҳаракат қилди. Қисмнинг фидойи хизматчиси бу тилсиз ёвни бартараф этишда бахтсиз ҳодиса сабаб ҳаётини хавф остида қолдириб, қаттиқ жароҳатланди ва ҳаётдан кўз юмди.\nСолийбой Қурбонбоев юртимизнинг бир фидойи ўғлони сифатида ибратли умр кечирди ва ўзидан ёрқин хотиралар қолдирди.\n9 май – Хотира ва қадрлаш куни арафасида унинг хонадонига Қорақалпоғистон Pеспубликаси Фавқулодда вазиятлар бошқармаси бошлиғи ўринбосари, подполковник Маҳмуд Сейдуллаев, туман Фавқулодда вазиятлар бўлими бошлиғи, подполковник Ҳамро Матёқубов ва бир гуруҳ касбдошлари бориб, оила аъзолари ҳолидан хабар олдилар. Шунингдек, Қарғали бобо қабристонидаги Солийбой Қурбонбоевнинг қабрини зиёрат қилиб, хотирасига қуръон тиловат қилдилар, қабри атрофида ободонлаштириш ишларини олиб бордилар.\nСолийбой Қурбонбаевнинг ишларини бугунги кунда катта ўғли Ғайрат Қурбонбоев давом эттирмоқда. Уч нафар фарзандни элга нафи тегадиган, хизматга шай қилиб тарбиялаган Солийбой Қурбонбоевнинг хотираси ўчмайди, тириклигида амалга оширган эзгу ишларида яшайди.\nБуни байрам муносабати билан унинг оиласи ҳолидан хабар олишга келган Маҳмуд Сейдуллаев, Ҳамро Матёқубовлар ҳам қайта-қайта таъкидлашди, фарзандларига шундай мард, жасур отаси билан бир умр фахрланиб яшашлари лозимлигини уқтирдилар.\nХонадон эгалари ушбу ташрифдан ниҳоятда мамнун бўлдилар ва собиқ касбдошининг хотирасига ҳурмат кўрсатиб келган масъулларга, касбдошларга миннатдорчилик билдирдилар.


11 декабрь, 2019, 19:25\nТеглар:Даврон Ҳошимов | Локомотив | Ўзбекистон МТЖ\nДаврон Ҳошимовнинг "Локомотив" билан шартномаси бор, аммо...\nЧемпионатимиздаги жанговор футболчилардан бири бу Даврон Ҳошимов десак адашмаган бўламиз. У ҳимоячи бўлишига қарамасдан доим рақибларига қаттиқ курашларга бой ўйинни таклиф қилади. Ўзи эса асло ютқазишни ёмон кўради. Шу боис қандай бўлмасин рақибидан тўпни олиб қўйиш ҳаракатида бўлади. Футболчи ушбу мавсумни «Локомотив» клубида ўтказганидан хабардорсиз.\n«Захирамизнинг торлиги ва жароҳатлар таъсир қилди»\nБунгача Ўзбекистоннинг кетма-кет уч карра чемпиони бўлган «Локомотив» клуби жорий мавсумга келиб ўз ваколатини «Пахтакор»га топширди. «Локомотив»да дебют мавсумини ўтказган Даврон Ҳошимов эса темирйўлчилар билан кумуш медални қўлга киритди. Футболчи эса аввало якунига етган мавсум ҳақидаги фикрлари билан ўртоқлашди.\n- Авваламбор, халқимизни яқинлашиб келаётган Янги йил байрами билан чин қалбимдан табрикламоқчиман. 2019 йилги мавсумга келадиган бўлсак, «Локомотив» аслида чемпион жамоа эди. Шу боис бу сафар ҳам олдимизга чемпионликни қўлга киритиш вазифаси қўйилганди. Лекин таркибда ўзгаришлар бўлди, «Локомотив» эса янгиланди, деган гаплар ҳам бўлди. Аммо бу жамоада асосан профессионал футболчилар йиғилишганди. Шунга яраша биз бу сафар ҳам чемпионликни қўлга киритишга ҳаракат қилгандик. Бироқ бу йил биз оғир мавсумни ўтказдик. Таркибимизда жароҳат олганлар кўп бўлди. Захира ўриндиғимиз эса торайиб қолди. Шунинг ҳисобига кўплаб ўйинчиларимизда толиқиш пайдо бўлди. Миллий терма жамоага чақирилган футболчилар ҳам бу борада чарчаб қолишганди. Шунинг ҳисобига чемпионатда кўп очколарни йўқотдик деб ўйлайман. Ўзбекистон Кубогига ҳам жиддий эътибор қаратгандик. Аммо Термизда «Сурхон»га қарши ўта иссиқ об-ҳавода кечган ўйинда омад биздан юз ўгирди. Кейин эса мавсум охирларига келиб ҳеч бўлмаганда эгаллаб турган иккинчи ўринни сақлаб қолиш вазифаси топширилди. Якунда эса буни бажариб, Осиё Чемпионлар лигаси плей-офф йўлланмасини қўлга киритдик. Лекин «Локомотив» бундан кейин ҳам фақат чемпионлик учун кураш олиб боради. Ўйлашимча, келаси мавсумда таркибда жиддий ўзгаришлар бўлади ва клуб яна чемпионлик ҳамда Кубокни ютишга ҳаракат қилади.\n«Бабаян Хитойга яхши натижалар кўрсатиш учун кетди»\nШунингдек, мавсумнинг ярмига келганда «Локомотив»да бош мураббий алмашиб, Самвел Бабаян бошқарувни ўз қўлига олганди. Яқинда эса у клубни тарк этди ва Хитой чемпионатига йўл олди. Бундай янгилик эса ҳеч кимни беэътибор қолдиргани йўқ, албатта. Шуни инобатга олганда, Даврон Ҳошимов Бабаяннинг Хитойга кетгани ҳақида ўз муносабатини билдирди.\n- Самвел Бабаянга 2017 йилда ҳам Хитойдан таклиф тушган экан. Бироқ ўша пайтда миллий терма жамоани бошқараётгани боис у ерга кетишни истамаган. Бу сафар унга яна бир бор Хитойда ишлаш учун имконият пайдо бўлди. Унинг ўзи ҳам биз билан суҳбатда Хитойга пул учун эмас, балки мураббий сифатида ўсиш учун кетяпман деб айтиб ўтди. Шунингдек, ҳали Ўзбекистондаги ҳеч бир мураббий Хитой чемпионатида ишламаганини ҳам айтди ва у ерга бориб яхши натижалар кўрсатиб қайтмоқчилиги ҳақида алоҳида айтганди. Бу борада «Локомотив» раҳбарлари Бабаянга оқ йўл тилашди.\n«Локомотив»даги тақдирим борасида гаплашамиз»\n«Локо» таркибида тўлиқ мавсумни ўтказган ҳимоячининг кейинги режалари қандай эканлиги билан ҳам қизиқиб кўрдик.\n- «Локомотив» клуби билан икки йилга мўлжалланган шартнома тузгандим ва унинг бир йили ўтди. Яна бир йил амалдаги шартномам бор. Айни пайтда эса бу масала бўйича клуб билан гаплашяпмиз. Балки вазият ўзгариши ҳам мумкин, ҳозирча бир тўхтамга келганим йўқ. Ҳаммасини ўзаро маслаҳатлашган ҳолда ҳал қиламиз. Айтмоқчиманки, ҳамма нарса бўлиши мумкин.\n«Абрамов билан ўртамизда ёмон гап-сўз ўтмаган»\nШунингдек, Даврон Ўзбекистон миллий терма жамоасига Вадим Абрамов келгунига қадар Эктор Купер даврида доимий равишда чақирилиб турилганди ва ўйин амалиётига эга бўлиб келаётганди. Лекин Абрамов келгач, Ҳошимовни термага чақирмай қўйди. Ўшанда Абрамов билан Ҳошимов ўртасидаги муносабат у қадар яхши эмаслиги ҳақида ҳам гап-сўзлар чиққанди. Лекин футболчини буни инкор қилди.\n- Вадим Абрамов билан яхши муносабатдаман. У олимпия терма жамоасида ишлаганида ҳам Вадим Карленовичдан чақирув олганман. Мени нима учун миллий терма жамоага чақирмаётганининг сабабини эса билмайман. Ҳар бир мураббийнинг ўзига яраша футболга қарашлари бўлади. Умуман олганда, ҳозирги вазиятни тўғри қабул қиламан. Ўйлайманки, мураббий ўйинларимизни кузатиб боради. Янги мавсумда эса янада яхшироқ ўйнашга ҳаракат қиламан ва терма жамоамиздан чақирув бўлишини кутаман. Яна қайтараман, бош мураббий билан ўртамизда ҳеч қандай ёмон гап-сўз бўлмаган.\nҚаршида «Насаф»ни ютганимиз ёқимли бўлганди»\nДавроннинг «Локомотив»даги дебют мавсумида эсда қоларли ўйинлар ҳам бўлгани шубҳасиз. Бу борада гап кетар экан, ҳимоячи шундай деди:\n- Мавсум бошида ва охирида «Пахтакор»га қарши ўйнадик. Менимча, чемпионатнинг илк турида гарчи уларга ютқазган бўлсак-да, яхши ўйин кўрсатгандик деб ўйлайман. Шунингдек, эсда қоларли ўйин сифатида Қаршида «Насаф» устидан қозонилган ғалабани ҳам айтган бўлардим. Бу ёқимли ғалаба эди. Ўшанда чиройли ўйин бўлганди, биз эса чинакамига жамоавий ўйин кўрсатиб иродали ғалабани қўлга киритгандик.\n«Пахтакор»да кучли футболчилар йиғилган»\nҲошимов «Пахтакор» клубида тарбияланганини билсангиз керак. У катта футболга ушбу клуб орқали кириб келди ва бир неча йил давомида «Пахтакор» шарафини ҳимоя қилди. Ўтган йили эса ушбу клубни тарк этганди. Бу йил эса улар ҳаммадан кучли эканлигини кўрсата олишди. Даврон Ҳошимов эса собиқ клубининг муваффақиятлари хусусида қуйидагича фикр билдирди:\n- Тўғри, «Пахтакор»да энди барча кучли ўйинчилар йиғилди. Уларда иккита тенг кучли таркиб пайдо бўлди. Футболчилар бемалол бир-бирининг ўрнини тўлдириб ўйнай олишади. Қолаверса, уларга барча шарт-шароитлар яратиб берилмоқда. Бир сўз билан айтганда, уларнинг муваффақиятини ҳаққоний деб айтсак бўлади. Чемпионлик учун ҳам улар катта меҳнат қилишди. Афсуски, чемпионатда «Пахтакор»га рақобат кўрсата оладиган клуб етарлича бўлмади. Чунки боя таъкидлаганимдек, ҳамма кучли футболчилар «Пахтакор» жамоасида эди. Шунинг ҳисобига ҳам улар бошқаларга қараганда анча кучли кўринишди.\nДаврон омад ёр булсин бу сурхон хаммага латта осиб юради\nДаврон сени термада ӯйнашингни халқ хохламайди қандай тушиндинг сен шу локамативингдан қолма носкаш мураббийинг билан


Иқтисодиёт 09:26 / 18.02.2019 5443\n2019 йил 1 февраль ҳолатига республикада фаолият кўрсатаётган кичик корхона ва микрофирмаларнинг сони 274,9 мингтани ташкил қилган. Бу кўрсаткич ўтган йилга нисбатан 18,1%га ошган.\nСтатистика қўмитаси хабарига кўра, 2019 йил январь ойида 12,8 мингдан зиёд кичик корхона ва микрофирмалар янги ташкил этилган. Бу эса ўтган йилнинг шу даврига нисбатан солиштирилганда 8,4 мингтага кўпроқдир.\nИқтисодий фаолият турлари кесимида фаолият кўрсатаётган жами 274,9 мингта кичик корхона ва микрофирмаларнинг 76,8 мингтаси (27,9%) – савдо, 58,5 мингтаси (21,3%) - саноат, 30,0 мингтаси (10,9%) - қурилиш, 24,5 мингтаси (8,9%) - қишлоқ, ўрмон ва балиқ хўжалиги, 20,4 мингтаси (7,4%) - яшаш ва овқатланиш бўйича хизматлар соҳаси, 13,4 мингтаси (4,9%) - ташиш ва сақлаш, 6,9 мингтаси (2,5%) - ахборот ва алоқа соҳаси, 5,5 мингтаси (2,0%) - соғлиқни сақлаш ва ижтимоий хизматлар кўрсатиш, шунингдек 39,0 мингтаси (14,2%) - бошқа фаолият турлари ҳиссаларига тўғри келади.\nИқтисодий фаолият турлари кесимида энг кўпи савдода 6549 та, саноатда 2418 та, қурилишда 1107 та ва қишлоқ, ўрмон ва балиқ хўжалигида 637 та ташкил этилган. Энг кам эса соғлиқни сақлаш ва ижтимоий хизмат кўрсатишда 112 та, ахборот ва алоқада 133 та ҳамда ташиш ва сақлашда 335 та ташкил этилган.\nЭнг кўп янги ташкил этилган кичик корхона ва микрофирмалар Тошкент шаҳри (2785 та), Тошкент (1235 та), Самарқанд (1074 та) ва Фарғона (1234 та) вилоятлари ҳиссасига тўғри келади. Энг кам Сирдарё (276 та), Хоразм (830 та) ҳамда Навоий (302 та) вилоятларида ташкил этилган.


Қирғизистонда Ўзбекистон туризм салоҳиятига бағишланган «давра суҳбати» ўтказилди\nТОШКЕНТ, 13 апрель. /«Дунё» АА/. Ўзбекистоннинг Бишкекдаги элчихонасида Қирғизистон туроператорлари ассоциацияси раиси Сергей Глуховеров ва ассоциацияга аъзо туркомпаниялар вакиллари иштирокида «давра суҳбати» бўлиб ўтди, деб хабар бермоқда «Дунё» АА мухири.\nАнжуманда Ўзбекистон туркомпаниялари ва мазкур ассоциация аъзолари ўртасида ҳамкорлик алоқаларини янада ривожлантириш, қўшма саёҳатлар ташкил этиш масалалари муҳокама қилинди.\nТадбир доирасида Ўзбекистон туризм салоҳиятининг тақдимоти ўтказилди. Мамлакатимизда чет эллик сайёҳларга яратилаётган шарт-шароитлар, шу жумладан, виза тартибини соддалаштириш, зиёрат туризмини ривожлантириш бўйича амалга оширилаётган ишлар, маданий мерос объектлари ҳақида батафсил маълумот тақдим этилди.\nС.Глуховеров Ўзбекистонда туризм ривожига берилаётган катта эътиборни юксак баҳолади.\n- Биз Президент Шавкат Мирзиёевнинг туризм соҳасини ривожлантиришга қаратилган саъй-ҳаракатларига ҳавас қиламиз, - деди у. - Давлатингиз раҳбари томонидан соҳа ривожи учун яратилаётган шарт-шароит, виза тизимидаги ислоҳотлар, чет эл фуқароларига берилаётган имтиёз ва чегирмалар борасидаги ўзгаришлар Ўзбекистонга туристлар оқимининг ошишига хизмат қилмоқда. Ўзбекистоннинг туристик жозибадорлиги ошаётганидан минтақа мамлакатлари, жумладан, Қирғизистон ҳам манфаатдор. Яъни мамлакатларимиз туристик компанияларининг «Ўзбекистон-Қирғизистон-бир йўналиш» комби-турларини ташкил этиш имкониятлари кенгаймоқда. Биз бу йўналишдаги ҳамкорликни янада ривожлантираверамиз.\nПортугалия сайёҳлик компаниялари билан ҳ...\nПортугалия сайёҳлик компаниялари билан ҳамкорликнинг ривожлантириш бўйича музокаралар ўтка...\nЎзбекистон сайёҳлик салоҳияти Ганноверда...\nГерманиянинг Ганновер шаҳрида спорт ва дам олиш буюмлари халқаро кўргазма-ярмаркаси бўлиб ...\nЛатвия тур операторлари Ўзбекистон билан...\nЎзбекистон элчиси Қадамбой Султонов Латвия сайёҳлик агентликлари ва операторлари ассоциаци...


Ботир Қораев ва Зафар Холмуродов каби собиқ футболчилар ОФКнинг "А" дипломи бўйича ўқув курсларида иштирок этишмоқда\n14 май, 2019, 10:49 178\nМураббийлик курсларини Ислом Аҳмедов олиб бормоқда.\nЖумладан, "Чиғатой" спорт базасида "А" дипломи учун ОФКнинг халқаро мураббийлик курслари иккинчи модули бошланди. Бу ҳақда ЎФА расмий сайти хабар тарқатмоқда.\nМазкур курсларда 24 нафар мураббий қатнашмоқда. Улар орасида Ботир Қораев, Зафар Холмуродов, Александр Хвостунов, Карима Йўлдошева каби таниқли мутахассислар бор. Мазкур ўқув курсларининг биринчи модули жорий йилнинг 22-26 апрель кунлари бўлиб ўтганди.\nМураббийлик курсларини ФИФА ва ОФК инструктори Ислом Аҳмедов олиб бормоқда. Унга Даврон Қудратуллаев ёрдам беряпти.\nМазкур ўқув курслари 4 модулдан иборат бўлади. Модуллар орасида бир ой танаффус қилиниб, бу вақтда мураббийлар мустақил равишда берилган топшириқларни бажаришлари керак бўлади. "А" дипломи учун ўқув курсларининг 3-модули 24-28 июнь кунлари ўтказилиши режалаштирилган.


Тошкент метросида Россияда ишлаб чиқарилган янги инновацион вагонлар пайдо бўлиши мумкин\n09:41 / 18.11.2016\nРоссиянинг "Трансмашхолдинг" компанияси Тошкент метрополитени вагонлар таркибини модернизация қилишда иштирок этмоқчи. Бу ҳақда компания вакилига иқтибос келтирган ҳолда Sputnik нашри хабар берган.\n"Трансмашхолдинг" делегацияси ўзбек томони билан ҳамкорликни янада ривожлантириш масалалари бўйича музокаралар олиб бормоқда. Жумладан, россияликлар Тошкент метросида "Москва" деб номланган 765-сериядаги янги вагонлардан фойдаланишни таклиф қилишмоқчи.\n"Биз Ўзбекистон билан кўп томонлама ҳамкорликни ривожлантиришга тайёрмиз. Тошкентдаги учрашувда ўзаро ҳамкорлик масалалари ва бизнинг 765-сериядаги инновацион вагонларни ҳозирда фаол ривожланаётган Тошкент метроси учун етказиб бериш имконияти муҳокама қилинди", деб айтди компания вакили.\nЯнги вагонлар шинамлиги ва қулайлиги билан ажралиб туради. Уларда ҳаво айланиши, уни совитиш ҳамда ультрабинафша чироқлар ёрдамида зарарсизлантиришнинг замонавий тизимлари ўрнатилган ҳамда видеокузатув олиб борилади. Бу вагонлар айниқса тиғиз пайт жуда асқатади: унинг эшик дарчалари аввалги моделлардагидан 12 фоизга кенгроқ ишланган ва шунингдек вагонлардан вагонларга ўтиш имконияти мавжуд.\nБундан ташқари, вагонларда сенсорли ахборот мониторлари ўрнатилган. Метронинг интерфаол харитасида керакли станцияларни топиш, йўналишни белгилаб, унга кетадиган вақтни ҳисоблаб чиқиш мумкин.\nВагонларда тутқичларнинг 30 фоизга кўпайтирилганлиги ва улар "иссиқ" қоплама билан жиҳозланганлиги йўловчилар учун яна бир совға бўлади.\nҚайд этиш жоизки, бугунги кунда Тошкент метросида 198 та вагон бор. Вагонларнинг ўртача ёши 25 йилни ташкил қилади.\nРоссия Тошкент метроси Трансмашхолдинг инновацион вагонлар


Россиядан депортация қилинган аёлнинг боласига нима бўлади? - BBC News O'zbek\nImage caption Кичик Анастасия ҳозирча онасиз қолган\nРоссияда яшаб келган ва у ерда Россия фуқароси бўлган эркак билан фарзанд кўрган ўзбекистонлик аёл энди Россия Федерацияси ҳудудига киритилмаяпти.\nҲали икки ёшга тўлмаган қизчаси эса аввалига ўзбек қўшниси, сўнгра отасининг қўлида қолиб кетган.\nАндижонлик 38 ёшли Ҳилолахон Камолова нима учун Россияга қайтиб киритилмаётганини билмайди. Унга Қозоғистон чегарасида Россияга киритилмаслиги борасида билдириш топширилган.\nҲилолахоннинг айтишича, хозирда у билан бирга яшамайдиган собиқ рус қаллиғи фарзандни унга топширишга тайёр, лекин бунинг учун унинг ўзи Россияга келишини истайди.\nҲужжатларга биноан, қизалоқ отанинг номига расмийлаштирилган, бироқ айри уйда онаси билан яшаб келаётган эди.\nОдатда халқаро ва ички қонунлар фарзанд фаровонлиги нуқтаи назаридан келиб чиқиб, она фойдасига ишни ҳал қилади.\nБу ишда Россияга киритмаслик бўйича қарор қабул қилинган, лекин унинг ортидан келиб чиқаётган муаммолар, хусусан фарзанднинг онасиз қолиши ҳисобга олинмаган.\nБундай муаммони қандай ҳал қилиш мумкин? Россия фуқароси бўлмаган она депортация қилинса, фарзандига нима бўлади? Би-би-си Россияда муҳожирларга ҳуқуқий ёрдам кўрсатувчи "Гражданское содействие" қўмитаси раиси Светлана Ганнушкинага боғланди.\nГаннушкина: Аввало, ота ва она бу муаммони ўзаро келишиб ҳал қилиб олсалар, тўғри иш бўлади. Лекин, бунинг учун улар юзма-юз учрашишлари керак. Ва улар фарзанд қаерда бўлса, ўша ерда, яъни Россия Федерацияси ҳудудида учрашишлари керак. Афсуски, жорий йилнинг бошида Россияга кириб-чиқиш борасидаги қонуннинг 26 ва 27-моддаларига қатор ўзгартиришлар киритилди. Бу ўзгаришларга биноан, ўта беозор бир қонунбузарлик учун ҳам сизга автоматик равишда Россия ҳудудига киришни ман қилишлари мумкин. Бу қонунга биноан, чегарачилар назоратидаги маълумотлар базасига, масалан, қандайдир одам Россияда 30 кундан ортиқ қолгани ва регистрацияси бўлмагани ҳақида маълумот келиб тушади. Бу одамга ҳеч ким ҳеч қандай огоҳлантириш бермайди ва у хорижга чиқиб, Россияга қайтиб киришга шайланган вақти, автоматик тарзда маълумотлар базасидаги маълумот қалқиб чиқади ва у Россияга киритилмайди. Мана менга мурожаат қилган яна бир оиланинг иши олдимда ётибди, унга кўра, ота икки фарзанди билан Россияга киритилган, онага эса киришга рухсат берилмаган. Бу она ҳам Ўзбекистон фуқароси. Биз бу "запрет"ни икки ойдирки бекор қилдиришга уринаяпмиз, ҳудди бир ёмон касални даволашдек иш бўлаяпти бу.\nБи-би-си: Россияга кириб-чиқиш ҳақидаги қонунда отаси ё онаси мамлакатга киритилмаган болалар тақдири нима бўлиши ҳақида аниқлик киритилганми?\nГаннушкина: Йўқ, бу ҳақида умуман гап йўқ. Бутун даҳшатли тарафи шундаки, ман қилиниш ортидан қандай шароитлар юзага келиб чиқиши умуман ҳисобга олинмаган. Чунки, қарорни одам эмас, маълумотлар базаси, яъни компьютер қабул қилади. Россияга киритилмаслик борасидаги қарорни фақат суд бекор қилиши мумкин. Агар, сиз айтган ишга қаралса, она ҳозирда Ўзбекистонда, шундай экан, унинг учун Россияда ўзига вакил ёллаб, судга мурожаат қилиш жуда-жуда қийин. Бу вакилнинг қўлида ҳамма хужжатлар тайёр бўлиши керак. Агар суд ишга етиб борса, суд турли шарт-шароитларни ҳисобга олади, масалан Оврўпо конвенциясининг 8-моддасини. Бу моддага биноан, ҳар бир инсоннинг шахсий ва оилавий ҳаётга бўлган ҳаққи ҳисобга олиниши керак. Россиядаги янги ўзгартиришлар эса энг беозор, кичик қонунбузарлик учун инсонни жазолаши мумкин. Ким билсин, балки бу одам Россияга киргач, касал бўлиб қолгандир ва вақтида чиқиб кета олмагандир. У ҳатто кўча ҳаракати қоидаларини бузса ҳам, бўлмағур бир нарса учун маълумотлар базасига тушиб қолиши мумкин. Буни мен фожеали бир вазият деб тасвирлаган бўлардим. Яна бир жиҳатни таъкидлаб ўтмоқчи эдим. 26-моддада "Россияга кириши ман қилиниши МУМКИН" дейилади. Лекин, компьтер мумкин ё мумкин эмас деб фикр юритиб ўтирмайди, тақатақ киришни ман қилиб қўяди.\nБи-би-си: Кириши ман қилинган хорижлик фуқаро суд орқали ўз масаласини ҳал қилишига қанча вақт кетади? Ҳар қалай бу ерда гўдак онадан ажралиб қолган...\nГаннушкина: Бу жуда ҳам қийин ва ўта узоқ вақт олади. Федерал Миграция хизмати ўша "запрет"ни олиб ташлаши учун ойлаб вақт кетиши мумкин. Агар бу "запрет" олиб ташланса, бу фуқаро яна 1,5 ой Россияга кира олмайди. Бу қонун дастидан турли касалликларга чалинган одамлар, саратон билан оғриган болалар ҳам жабр чекаяпти. Шунинг учун, бу қонунларни мен фожеали деб тасвирлайман. Сиз кўтараётган иш бўйича, бу ишнинг барча жиҳатлари ўрганиб чиқилиши керак, лекин қандай бўлмасин, ҳали икки ёшига ҳам тўлмаган гўдакни онасидан айириш қабул қилиб бўлмайдиган ҳол.


ЖАРда ОИВга қарши янги вакцина синовлари бошланди\n14:31 / 16.11.2016 3805\nЖанубий Африка Республикасида ОИВга қарши янги вакцина синовлари бошланди. Бу ҳақида ТАСС агентлиги хабар берди.\nМамлакат вице-президенти Сирил Рамапос парламентда шундай маълумот билан чиқди: "Шуниси муҳимки, ОИВ билан курашиш борасида инқилобга айланиши мумкин бўлган вакцина Жанубий Африка олимлари томонидан назорат қилинмоқда", - деди у.\nТажриба қиймати 135 миллион рандга (10 миллион доллар) баҳоланмоқда. Мамлакатнинг 18 минтақасидан 18 ёшдан 35 ёшгача бўлган, ОИВга чалинмаган 5400 нафар кўнгилли танлаб олинади. Уларнинг ярмига вакцинанинг беш дозаси юборилади, иккинчи ярми эса - қиёсий таҳлил учун қўлланувчи плацебо олади. Кўнгиллилар уч йил давомида назорат остида бўлишади. Мазкур тажриба натижалари 2022 йилдагина маълум бўлади.\nЖорий йилда ЖАРда ОИВ билан касалланганлар сони 7 миллиондан ошди (аҳолиси - 56 миллионга яқин). Статистика хизмати маълумотларига кўра, 2016 йилда 7,03 миллион киши (аҳолининг 12,7 фоизи) ОИВ ташхиси билан рўйхатдан ўтган, 2015 йилда бу кўрсаткич 6,19 миллион кишини (11,2 фоизи) ташкил қилган.\nЖАРда ўқ-дори омборида юз берган портлаш қурбонларга олиб келди\nТўрт кунлик иш ҳафтаси нимаси билан фойдали?\nВидео: Буқа подага ҳужум қилган арслонни ҳайдаб юборди


Ўзбекистон давлат мустақиллигининг 25 йиллик байрами арафасида “Жаҳон” ахборот агентлиги мухбири Тошкентда аккредитациядан ўтган дипломатия миссияларининг айрим раҳбарлари билан суҳбатда бўлди.\nҚуйида Россия Федерациясининг Ўзбекистондаги Фавқулодда ва Мухтор элчиси Владимир Тюрденев ушбу муҳим сана муносабати билдирган фикр-мулоҳазалар ҳамда самимий қутловлар ўз аксини топган.\n- Владимир Лвович, суҳбатимиз муҳим воқеа - Ўзбекистон мустақиллигининг 25 йиллик юбилейи арафасида ўтаётгани қувонарли ҳолдир. Давлат ва жамият қурилиши соҳасида мамлакатимиз эришган муваффақиятлар юзасидан Сизнинг фикрларингизни билиш бизга мамнуният бағишлайди.\n- Ўзбекистонда мустақиллик йиллари давомида мамлакат сиёсий ва ижтимоий-иқтисодий ривожланишининг ўсувчанлигини, давлат ва жамоатчилик тизимларининг самарали фаолият кўрсатишини таъминлаган чуқур ислоҳотлар ўтказилди.\nМаълумки, давлатчиликнинг ўзбек модели моҳиятан кучли ижтимоий йўналтирилганлиги билан ажралиб туради. Мамлакатда оилани, оналик ва болаликни муҳофаза қилиш, кекса авлод вакилларига ғамхўрлик кўрсатиш юзасидан амалга оширилаётган чора-тадбирлар катта ҳурматга сазовордир. Ёшларга бениҳоя катта эътибор кўрсатилмоқда - ўсмир болалар ва қизлар ўзларини намоён этишлари ҳамда сифатли таълим олишлари учун борган сари катта имкониятлар эшиги очилмоқда. Соғлиқни сақлаш, спорт, илм-фан ва маданият соҳаларини ривожлантириш юзасидан жиддий ишлар олиб борилмоқда. Муносиб инфратузилма, замонавий спорт мажмуалари, тиббиёт муассасалари, барча шароитларга эга бўлган дам олиш масканлари барпо этилди.\nШубҳа йўқки, бу муваффақиятлар - меҳнаткашлиги, юксак маънавияти, аниқ мақсад сари интилувчанлиги ва қийинчиликларни бартараф этиш қобилияти билан ҳурмат ва ном қозонган ўзбек халқининг хизмати. Айнан ана шундай сифатлар давлат ва жамият барқарор тараққиётининг гарови ҳисобланади.\n- Ўзбекистоннинг иқтисодий муваффақиятлари танланган самарали стратегия - миллий иқтисодиётни ривожлантиришнинг ўзбек модели билан боғлиқ. Кўп жиҳатдан мулкчилик шаклларини тубдан ўзгартириш, иқтисодиётда давлат иштирокини қисқартириш, корпоратив бошқарув тамойиллари ва ёндошувларини ўзгартириш бўйича тизимли чора-тадбирлар туфайли иқтисодий ўсишнинг барқарор суръатларига эришилди. Республикада саноатни модернизациялаш ишлари олиб борилаётгани, мулкдорлар ва хусусий тадбиркорларнинг қонуний ҳуқуқларини кафолатлаш ва ҳимоя қилишни кучайтириш бўйича меъёрий-ҳуқуқий ҳужжатлар тўпламининг қабул қилингани, тадбиркорлик субъектлари тузиш ва улар фаолиятини йўлга қўйиш соддалаштирилгани ҳамда енгиллаштирилгани иқтисодиётга жалб этилаётган сармоялар ҳажмлари оширилишини таъминламоқда.\nШуни қайд этишни истардимки, Россия - Ўзбекистон савдо- иқтисодий алоқалари изчил ривожланиб бормоқда ва улар яхши истиқболларга эгадир. Иқтисодий ҳамкорлик, ҳйеч муболағасиз, мамлакатларимиз ўртасидаги икки томонлама стратегик шериклик ва иттифоқчилик муносабатларининг энг асосий қирраларидан бири ҳисобланади.\nЎзбекистон ҳамон Россиянинг Марказий Осиё минтақаси мамлакатлари орасидаги асосий савдо шерикларидан бири бўлиб қолмоқда. Ўзбекистон ташқи савдо айланмасининг қарийб 18 фоизи бизнинг мамлакатимиз ҳиссасига тўғри келади. Россия Ўзбекистоннинг энг йирик сармоявий шерикларидан бири ҳамдир. Сўнгги йиллар давомида Россия компаниялари томонидан ўзбек иқтисодиётига 6 миллиард АҚШ долларидан зиёд миқдордаги сармоя киритилди. Республикада салкам 900 қўшма корхона фаолият кўрсатмоқда, Россияда эса ўзбек капитали асосида 500 дан зиёд корхона тузилди.\n- Ўтган йили мамлакатда “Кексаларни эъзозлаш йили” Давлат дастури амалга оширилди, 2016 йил эса Президент Ислом Каримов ташаббуси билан Соғлом она ва бола йили, деб эълон қилинди. Шуни ишонч билан айтиш мумкинки, бу ижтимоий йўналтирилган давлат сиёсатининг ҳаққоний ва мантиқий давоми бўлиб қолди. Аёллар ва болалар саломатлиги муҳофазаси, ҳар томонлама баркамол, жисмонан ва маънан соғлом авлод тарбияси бу сиёсатдаги устуворлик ҳисобланади.\n2016 йил мамлакатда “Соғлом она ва бола йили”, деб эълон қилиниши Ўзбекистон раҳбариятининг гуллаб-яшнайдиган давлатни барпо этиш йўлида янги муваффақиятларга эришишга бўлган қатъий содиқлигидан далолат берадики, бунда соғлом авлоднинг ўрни алоҳидадир. Оналик муҳофазаси ҳар қандай мамлакат учун муҳимдир, чунки соғлом бола - кучли давлат ва ҳар қандай миллат келажагининг асоси.\n- Ўзбекистонда 130 дан зиёд миллат ва элатлар вакиллари истиқомат қилишади. Миллатлараро ҳамжиҳатликни таъминлаш бўйича ўзбек моделининг ноёблигини бутун дунё жамоатчилиги эътироф этди. Ҳурматли элчи жаноблари, ўзбек жамиятида толерантлик муҳитининг ҳукмронлиги юзасидан Сизнинг фикрларингизни билишни истар эдик...\n- Толерантлик Ўзбекистонда ўзининг кўп асрлик илдизларига эга. Айнан шу заминда турли-туман миллатлар, динлар ва анъаналар ўзаро яқин ҳамкорликда, ёнма-ён ҳаёт кечирган. Турли цивилизациялар бир-бирига қўшни бўлган, дунё маданиятларининг бир-бирини глобал бойитиши жараёнлари рўй берган.\n- Замонавий Ўзбекистон - халқаро муносабатларнинг тенг ҳуқуқли субъекти...\n- Мамлакатимиз ХХИ асрда давлатлараро ҳамкорлик фақат халқаро ҳуқуқ ва БМТнинг марказий мувофиқлаштириш роли асосида, том маънодаги тенг ҳуқуқлилик ва бир-бирининг манфаатлари ўзаро ҳисобга олинган ҳолда қурилиши мумкин, деб билади.\nРоссия Федерацияси иттифоқчимиз ва стратегик шеригимиз - суверен Ўзбекистон Республикаси билан ўзаро манфаатли ҳамкорлик мустаҳкамланишига катта аҳамият қаратади. Конструктив сиёсий мулоқот амалга оширилмоқда, иқтисодий алоқалар мустаҳкамланмоқда, гуманитар ҳамкорликнинг кўламлари кенгаймоқда.\n- Марҳамат қилиб, мамлакатларимиз ўртасидаги икки томонлама муносабатларнинг ҳозирги ҳолати ва ривожланиши истиқболлари юзасидан ўз фикр-мулоҳазаларингизни ўртоқлашсангиз...\n- Биз Россия - Ўзбекистон ўртасидаги икки томонлама ҳамкорлик борасида ажралиб турадиган бир-бирини тўғри тушуниш ва ўзаро ишончнинг юқори даражасини қадрлаймиз. Мамлакатларимиз бир-бирининг барқарор ривожланиши ва гуллаб-яшнашидан, минтақада ҳамда халқаро майдондаги нуфузининг ошиши ва ўрнининг мустаҳкамланишидан манфаатдордир.\nМамлакатларимиз етакчилари - Россия Федерацияси Президенти Владимир Путин ва Ўзбекистон Республикаси Президенти Ислом Каримов ўртасидаги мунтазам мулоқот икки томонлама ҳамкорликнинг бутун тизими ривожланишида катта рол ўйнайди. Давлатингиз раҳбарининг жорий йил 25-26 апрель кунлари Россияга буюрган ташрифи чоғида қатор йўналишлардаги ўзаро манфаатли ҳамкорликни чуқурлаштириш, жумладан, савдо-иқтисодий ҳамкорлик, хавфсизлик, маданият ва спорт соҳаларидаги алоқаларни мустаҳкамлаш йўллари белгилаб олинди.\nҲукуматлараро комиссия Россия - Ўзбекистон иқтисодий ҳамкорлигини ривожлантиришнинг муҳим механизми ҳисобланади. Унинг навбатдаги ўн еттинчи йиғилиши жорий йил 24-25 март кунлари Москвада бўлиб ўтди.\nИзчил ривожланиб бораётган Россия - Ўзбекистон муносабатларининг асосини мамлакатларимиз халқлари ўртасидаги асрий дўстлик ва ўзаро кўмаклашиш анъаналари ташкил этади. Ишончим комилки, улар бундан кейин ҳам шитоб билан ривожланиб бораверади.\n- Ушбу фурсатдан фойдаланиб, ўзбекистонликларни мамлакат барча фуқаролари миллий бирлигининг ёрқин рамзи бўлган Ўзбекистон Республикаси Мустақиллиги куни байрами билан чин қалбимдан табриклайман!


РЕКЛАМА ҚОНУНЧИЛИГИ - Ўзбекистон овози газетаси\nва уни такомиллаштириш масалалари кўриб чиқилди\nАхборот ва коммуникация технологиялари масалалари қўмитаси Хусусийлаштириш, монополиядан чиқариш ва рақобатни ривожлантириш давлат қўмитаси билан ҳамкорликда «Реклама фаолиятининг ҳуқуқий асосларини такомиллаштириш» мавзусида давра суҳбати ўтказди.\nУнда ташкилотчилар билан бирга тегишли вазирлик ва идораларнинг мутахассислари, фуқаролик жамияти институтлари, оммавий ахборот воситалари ва реклама агентликларининг вакиллари иштирок этишди.\nТадбирда «Реклама тўғрисида»ги қонун ижроси таҳлил этилди, реклама бозорини ривожлантириш масалалари атрофлича муҳокама қилинди ҳамда қонунчиликни такомиллаштиришга доир муайян таклифлар ишлаб чиқилди.\nТаъкидландики, кейинги йилларда маҳсулотлар ва хизматлар рекламаси билан шуғулланувчи тадбиркорлик субъектлари сони ортмоқда. Реклама агентликларининг фаолиятига замонавий ахборот-коммуникация технологиялари кенг жорий қилиняпти.\nШу нуқтаи назардан, соҳа қонунчилигини мунтазам такомиллаштириб бориш, хуқуқни қўллаш амалиётини замон талабига мослаштириш долзарб аҳамият касб этмоқда.\nТадбир давомида сиёсий партиялар фракциялари ва Ўзбекистон экологик ҳаракати вакиллари реклама бозори мониторинги ва статистика ҳисоботи тизимини янада такомиллаштириш бўйича таклиф ва тавсиялар билдиришди.


Таркибга Нўъмонов қўшилди | "NAVBAHOR" FUTBOL JAMOASINING RASMIY WEB SAHIFASI\nТаркибга Нўъмонов қўшилди\nБугун футболчиларимиз «Навбаҳор-Умид» футбол мактабининг сунъий қопламали майдонида навбатдаги машғулотни ўтказишди. Байрамов бошчилигида ўтказилган машғулотда 24 нафар футболчи иштирок этди. Таркибга эса ўтган мавсумни Жиззахнинг «Сўғдиёна» клубида ўтказган ярим ҳимоячи Аюбхон Нўъмоновни келиб қўшилганлигини эътироф этиш жоиз. Гарчи футболчи машғулотларда иштирок этган бўлсада, уни жамоада қолиш ёки қолмаслиги борасида аниқ бир фикр билдириш мушкул. Шу билан биргаликда ёшлар сафида ўзларини кўрсатган бир қатор ёшлар ҳам асосий таркибда шуғулланишмоқда. Клуб раҳбарияти томонидан музокараларга кирилишган футболчилар эса 2014 йилнинг январь ойида бошланадиган йиғинда сафга қўшилишларини яна бир бор эслатиб ўтиш жоиз.


Times газетаси Sputnik ва RTга ҳасад қилмоқда - 02.08.2016, Sputnik Ўзбекистон\nЎтган дам олиш кунларида, Times саҳифаларида Sputnik ахборот агентлиги ва Russia Today телеканалини танқид қилувчи еттита мақола пайдо бўлди. 02.08.2016, Sputnik Ўзбекистон\n14:48 02.08.2016 (янгиланди: 14:51 02.08.2016)\n© Sputnik / Константин Чалабов / Фотобанкка ўтишSputnik радио студияси\nЎтган дам олиш кунларида, Times саҳифаларида Sputnik ахборот агентлиги ва Russia Today телеканалини танқид қилувчи еттита мақола пайдо бўлди.\nТОШКЕНТ, 2 авг — Sputnik. Россия Давлат думаси депутатлари ва Федерация кенгаши вакиллари Timesнинг ушбу фаолиятини – Россияга қарши режалаштирилган акция деб баҳо беришди.\nУларнинг фикрига кўра, Times беҳудага Sputnik ва RT саҳифаларидан иккиёқлама фикрлар ва ёлғон маълумотлар излаб топишга ҳаракат қилган. Охирида, эса улар ушбу ахборот агентликлари фаолиятига “Путиннинг ахборот уруши” деб баҳо берган.\nДуманинг Ахборот сиёсати, ахборот технологиялари ва алоқалар бўлими бошлиғи Андрей Тумановнинг фикрига кўра RT ва Sputnik устидан ёғилган танқид – бу режалаштирилган акция.\n“Бунинг режалаштирилган ишлиги кўриниб турибди. Одатий тадқид ҳар замонда бир марта бўлиши мумкин. Доимий равишда амалга оширилаётган танқид эса — маълум мақсад учун олдиндан режалаштирилгани аниқ. Шунинг ўзи ҳам бундай танқидга ишончни йўқотади”, — деди Туманов РИА Новостига.\n“Гўёки ғарб нашрлари ўз раҳбариятининг фикрини билдирмайдигандек. Кечирасиз-у лекин улар Россияга қарши янада агрессив шайланган-ку”, — деб қўшимча қилди депутат.\nТумановнинг фикрига кўра ғарб нашрлари нафақат ўз душманларига, балким улар ўз дўстларига қарши ҳам ахборот уруши олиб бормоқда, деб ҳисоблайди Туманов.\n“Ҳар қандай нуқтаи назар субъектив бўлгани сабабли, мен одатда бир неча манбаадан берилган ахборотни солиштираман. Кўп ҳолларда менда Russia Today телеканали нуқтаи назари — ишонч уйғотади”, — деб сўзини якунлади депутат.\nЭслатиб ўтамиз, яқинда Буюк Британияда Sputnik ахборот агентлиги ва "Русский мир" фонди ваколатхоналари очилган эди. Шундан кейин Британиянинг барча ахборот агентликларида Sputnik ҳақида танқидий мақолалар пайдо бўлди.\n“Times ҳамма танқид қилганда, жим туриб бошқалардан ажралиб қолмаслик учун ҳам танқид қилган бўлиши мумкин”, — деб ҳисоблайди Федерация Кенгаши жамиятда ахборотни ривожлантириш комиссияси раҳбари Людмила Бокова.\nВаколатхоналар очилишида қандайдир яширин маънолар ёки сабаблар қидириш бефойда, чунки Россия ва Буюк Британия бир неча юз йиллик маданий мунособатлар тарихига эга. Британияда жуда кўп рус тилида гаплашадиган одамлар яшайди. Уларга рус тилида нашр этиладиган ахборот манбаалари, адабиётлар, мактаблар керак, — деб ҳисоблайди Бокова.\n“Эдинбург аҳолисига буюк рус маданияти ва урф одатлари билан танишиш қизиқ бўлади. Бу фақатгина бизнинг мунособатларимизни бойитади ва ривожлантиради”, — деди Бокова.\nАгар Европа нашрлари Sputnik ва RT ҳақида ёмон сўзлар айтишни бошлаган экан, демак Россия ахборот агентликлари уларнинг ҳурматини қозонишга муваффақ бўлишган, дейди ЛДПР депутати Вадим Деньгин.\n“Бунинг учун бизнинг ахборот агентликларимиздан фақат хурсанд бўлишимиз мумкин. Демак улар яратаётган контент рақибларнинг ҳурматини қозонган ва уларнинг ўзлари билан ҳисоблашишга мажбур қилган”, — деди Деньгин, РИА Новости мухбирига.\nШу билан бир вақтда, бир нарсани эсдан чиқармаслик керак, Россия журналистларини танқид қилаётган Европалик журналистларнинг ўзи — бутунлай бошқача фикрда бўлиши мумкин. Бу уларга тепадан берилаётган буютма бўлиши мумкин холос.\nРоссиянинг чет тилларида нашр этилаётган ахборот манбаалари охирги йилларда ривожланиб, жуғрофий жиҳатдан кенгайиб, қизиқарлироқ, янада креатив бўлиб бормоқда”, — дейди депутат.


Қуръадаги жуфтликлар билан танишинг | "NAVBAHOR" FUTBOL JAMOASINING RASMIY WEB SAHIFASI\nҚуръадаги жуфтликлар билан танишинг\nБироз олдин 2016 йилги мамлакат кубогига қуръа ташланганлиги ҳақида хабар бериб ўтгандик. 14 март куни старт оладиган кубок мусобақасининг дастлабки босқичида биринчи лига жамоалари 1/16 финал йўлланмаси учун кураш олиб боришади. Қуръага кўра “Цементчи”, “НБУ-Осиё”, “Зомин”, “Динамо”, “Оқ-тепа” ва “УзДонгЖу” жамоалари тўғридан-тўғри навбатдаги босқич йўлланмасига эга бўлишди. Лиганинг қолган 12 та вакили эса олтита жуфтликка бўлиниб, ўзаро куч синашишади.\nМамлакат кубогининг 1/16 финал учрашувлари 19 ва 20 март саналарига белгиланган. Нимчорак финалдан ўрин олган дастлабки учрашувлар 25-26 март кунлари бўлиб ўтади. Жавоб ўйинлари эса 21 майга режалаштирилган. Чорак финал 5-6 ва 8-9 июль саналарида ўтказилади. Ярим финалнинг биринчи ўйинлари 29-30 июлда, жавоб учрашувлари эса 21-22 август кунларига белгиланган. Финални ўтказиш санаси сифатида эса 27 ноябрь кўрсатилган.\n1. “Ёзёвон-Лочинлари” – “Норин”\n2. “Орол” – “Хоразм”\n3. “Хотира-79” – “Косонсой”\n4. “Нурафшон” – “Ғиждувон”\n5. “Насаф-2” – “Машъал-2”\n6. “Пахтакор-2” – “Локомотив БФК”\n1. 1-жуфтлик ғолиби – “Бухоро”\n2. “Цементчи” – “Навбаҳор”\n3. “НБУ-Осиё” – “Қўқон-1912”\n4. 2-жуфтлик ғолиби - “Қизилқум”\n5. “Зомин” – “Андижон”\n6. “Динамо” – “Нефтчи”\n7. “Оқ-тепа” – “Обод”\n8. 3-жуфтлик ғолиби - “Металлург”\n9. 4-жуфтлик ғолиби - “Олмалиқ”\n10. 5-жуфтлик ғолиби – “Машъал”\n11. 6-жуфтлик ғолиби – “Сўғдиёна”\n12. “УзДонгЖу” – “Шўртан”


1971 йилда туғилган, олий маълумотли - Самарқанд давлат университетини тамомлаган. Мутахассисилиги ҳуқуқшунос. 1-даражали адлия маслаҳатчиси, юридик фанлар доктори, профессор. 2005-2012 йилларда Олий Мажлис Қонунчилик палатаси депутати. 2012-2017 йилларда Самарқанд вилоят адлия бошқармаси бошлиғи. 2017-2018 йилларда Ўзбекистон Республикаси Адлия вазирлиги қошидаги Х.Сулаймонова номидаги Республика суд экспертиза марказининг директори. 2018-2019 йилларда Ўзбекистон Республикаси Адлия вазирлиги қошидаги Юристлар малакасини ошириш маркази директорининг ўқув-услубий ва илмий ишлар бўйича биринчи ўринбосари. 2019 йилда Ўзбекистон Республикаси Марказий сайлов комиссиясининг доимий асосда ишловчи аъзоси этиб, 2019 йил 19 сентябрдан Ўзбекистон Республикаси Марказий сайлов комиссияси котиби, Котибият раҳбари этиб сайланган.


Ғаллаоролда эр-хотин ва уларнинг икки гўдаги ис газидан нобуд бўлди\n30 октябр 2020, Тошкент вақти: 15:40\nЖиззах вилоятининг Ғаллаорол туманида бир оиланинг 4 аъзоси ис газидан заҳарланиш натижасида ҳаётдан кўз юмган. Бу ҳақда Соғлиқни сақлаш вазирлигининг Жамоатчилик билан алоқалар бўлими маълумот тарқатди.\nМаълум қилинишича, ҳодиса Ғаллаоролнинг Қоронғул қишлоғида содир бўлган. 9 январь куни чақириқ ортидан воқеа жойига етиб борган тез тиббий ёрдам бригадаси хонадон соҳиби Д.Ш, унинг турмуш ўртоғи, 1987 йилда туғилган Н.Ш, 6 ёшли ўғли А.Й. ҳамда 3 ёшли қизи О.Й.да биологик ўлим ҳолатини қайд этган.\n“Уларни бирламчитекширувдан ўтказилганда “ис газиданўткир заҳарланиш” дастлабки ташхиси қўйилган”, дейилади ССВ хабарномасида.\nҲолат юзасидан ҳуқуқ-тартибот идоралари суриштирув ишларини олиб бормоқда.


Қайта тикланган Тошкент чинни заводи ишга туширилди - Darakchi\nСИЁСАТ 09.10.2019, 18:09\nПрезидент Шавкат Мирзиёев 9 октябрь куни Олмазор туманида янги жойда қад ростлаган Тошкент чинни заводини бориб кўрди.\nПрезидентимиз топшириғига мувофиқ, завод фаолиятини қайта тиклаш мақсадида “Aлоқабанк” томонидан умумий қиймати 87 миллиард сўмлик лойиҳа амалга оширилди. Фойдаланилмаётган объект реконструкция қилиниб ҳамда қўшимча бинолар қурилиб, Хитойнинг “Huanggang Huauao Zhongbo Klin Technology Co. Ltd.” компанияси ускуналари ўрнатилди. 300 та иш ўрни яратилди.\nДавлатимиз раҳбари чинни буюмлар музейини кўздан кечирди. Заводда ишлаган меҳнат фахрийлари билан суҳбатлашди.


ЖССТ дунёга коронавирус вакцинасини тарқатиш режасини маълум қилди - Zamin.uz\nЖССТ Бош директори Тедрос Гебрейесус ўтмишдаги хатоларни такрорламасликка ва COVID-19га қарши вакцинани яратиш ҳамда ишлаб чиқаришда изоляция усулидан фойдаланмасликка чақирди. Шу билан бирга, икки босқичда вакциналарни етказиб бериш бўйича глобал режасини тақдим этди. Бу ҳақда БМТнинг Ахборот маркази хабар берди.\nЖеневада бўлиб ўтган матбуот анжуманида Жаҳон соғлиқни сақлаш ташкилоти январь ойи охирида ташкил этилган ҳамкорлик платформаси мамлакатларга молиявий муаммоларни, шунингдек, тажрибали тиббиёт кадрлари етишмовчилигини ва зарурий жиҳозларнинг етишмаслигини енгишга ёрдам бераётганини эслатди.\n«Шу билан бирга, раҳбарлар биринчи навбатда, ўз фуқароларини ҳимоя қилишни хоҳлашади. Бироқ пандемияга қарши кураш умумий бўлиши керак. Бу хайрия масаласи эмас. Биз тажрибадан биламизки, пандемияни тўхтатиш ва иқтисодий ривожланишни тиклашнинг энг қисқа усули бу ҳар бир мамлакатда яшовчиларни эмас, балки юқори хавфли гуруҳларни иложи борича тезроқ ҳимоя қилишдир», - деди ЖССТ Бош директори.\nУнинг сўзларига кўра, бундай ёндашув ҳамма давлатнинг манфаатларига мос келади. Чунки агар битта одам ҳимояланмаган бўлса, ҳеч ким ўзини хавфсиз ҳис қила олмайди.\nЖССТ раҳбарининг сўзларига кўра, адолат ва тенглик тамойилларига асосланган вакциналарни тақсимлаш режаси икки босқичдан иборат.\nБиринчи босқичда вирус тарқалишининг умумий хавфини камайтириш учун вакциналар тенг миқдорда ва бир вақтнинг ўзида унинг жаҳон ривожланиш механизмида иштирок этувчи барча мамлакатларга етказилади.\nИккинчи босқичда таҳдидлар ва заифликлар миқёси ҳисобга олинади. Бу ерда, биринчи навбатда, тиббиёт ходимлари ва ижтимоий ишчилар, шунингдек кекса одамлар ва сурункали касалликларга чалинган одамларга етказиб берилади. “Замин” янгиликларини “Инстаграм”да кузатиб боринг


14:13 25.02.2016 (Янгиланган 14:42 25.02.2016)\nНемисларнинг 52%, америкаликларнинг 38 % ва Англияликларнинг 41 % террорчилар билан нефт савдоси Туркия ҳукумати бунга кўз юмиши туфайли содир бўлмоқда деб ҳисоблайди.\nТОШКЕНТ, 25 феврал, Sputnik матбуот хизмати – Sputnik.Мнения сўрови натижаларига кўра, Французларнинг 72 % Туркия Сурия ҳудудида олибсотарларнинг ИШИД билан нефт савдосига кўз юммоқда деб ҳисоблайди.\nНемисларнинг ярмидан кўпи (52%), америкаликларнинг 38 % ва Англияликларнинг 41 % террорчилар билан нефт савдоси Туркия ҳукумати бунга кўз юмиши туфайли содир бўлмоқда деб ҳисоблайди.\nСўров Германияда Populus компанияси томонидан, Францияда эса — Ifop компанияси томонидан Sputnik халқаро ахборот агентлиги учун ўтказилди.\n“Туркия ИШИД каби террорчи гуруҳлар билан фаол курашмоқдами” деган саволга, Французларнинг 59% — “йўқ”- деб жавоб берди. Германияда ушбу саволга 36 % аҳоли йўқ деб жавоб берди, 26 % аҳоли “ҳа” деб жавоб берди. Буюк Британияда эса иккала жавоб ҳам 23 % дан аҳоли тўғри келди.\nАҚШда бўлса аҳолининг 30% “Туркия ИШИД билан фаол курашмоқда”, деб ҳисоблайди, 17 % эса – “йўқ”деб ҳисоблайди.\nАҚШ, Буюк Британия ва Германияда сўров Populus компанияси томонидан 2016 йилнинг 3 – 4 Февралида ўтказилди. Францияда сўров IFop компанияси томонидан 2016 йил 3-5 февралида ўтказилди. Сўровда қатнашган аҳоли жинси, ёши ва турар жойига қараб танланган. Маълумотлар ишонч эҳтимоли 95 % ни ташкил қилди.\nЕвропа Туркияни ИШИД билан ҳамтовоқликда гумон қилмоқда\nSputnik. Мнения лойиҳаси ҳақида / Жамоатчилик фикрини ўрганишга қаратилган ушбу халқаро лойиҳа 2015 йил январида ўз ишини бошлади. Sputnik.Мнения сўровлар ўтказиш бўйича Британиянинг Populus ва Франциянинг Ifop жамоатчилик фикрини ўрганиш агентлиги билан ҳамкорлик қилади. Sputnik. Мнения доимий равишда АҚШ ва Еврпа мамлакатларида энг долзарб ижтимоий ва сиёсий муаммолар бўйича аҳоли фикрини ўрганиш билан шуғулланади.


Fergana.uz - ЙЎЛ ҲАРАКАТИ ХАВФСИЗЛИГИНИ ТАЪМИНЛАШ БЎЙИЧА “ФАРҒОНА ТАЖРИБАСИ” АМАЛГА ОШИРИЛАДИ: ВИЛОЯТИ ҲОКИМЛИГИ ВА ИЧКИ ИШЛАР ВАЗИРЛИГИ ЎРТАСИДА ҲАМКОРЛИК МЕМОРАНДУМИ ИМЗОЛАНДИ. amCharts examples\nЙЎЛ ҲАРАКАТИ ХАВФСИЗЛИГИНИ ТАЪМИНЛАШ БЎЙИЧА “ФАРҒОНА ТАЖРИБАСИ” АМАЛГА ОШИРИЛАДИ: ВИЛОЯТИ ҲОКИМЛИГИ ВА ИЧКИ ИШЛАР ВАЗИРЛИГИ ЎРТАСИДА ҲАМКОРЛИК МЕМОРАНДУМИ ИМЗОЛАНДИ.\n2021-11-16 09:35:27 70\nБугун вилоят ҳокимлигида Фарғона вилояти ҳокимлиги ва Ўзбекистон Республикаси Ички ишлар вазирлиги ўртасида вилоят ҳудудида йўл ҳаракати хавфсизлигини таъминлаш бўйича амалий чора-тадбирларни белгилаш бўйича ҳамкорлик меморандуми имзоланди.\nМеморандумга вилоят ҳокими Хайрулло Бозоров ва Ички ишлар вазирининг ўринбосари – Жамоат хавфсизлиги департаменти бошлиғи Бекмурод Абдуллаев имзо чекдилар.\nВилоят ҳудудида йўл ҳаракати қоидалари бузилиши профилактикаси ва уларга чек қўйиш, йўл-транспорт ҳодисаларининг олдини олиш чора-тадбирлари самардорлигини ошириш, йўл ҳаракати хавфсизлигини таъминлашга оид фундаментал, амалий ва инновацион тадқиқотларни ўтказиш мақсадида “Йўл харитаси” тузилиши белгилаб олинди. Унга кўра вилоят ҳудудида йўл инфратузилмаси ривожлантирилиб, транспорт воситаларининг техник ҳолати устидан назорат кучайтирилади. Шунингдек, ҳайдовчиларнинг ҳуқуқий билими ва ўзаро маданиятини юксалтириш тадбирлари амалга оширилади. Соҳага замонавий ахборот -комуникация технологияларининг қамрови кенгайтирилиб, йўл ҳаракати хавфсизлигини таъминлаш бўйича таҳлиллар юритилади. Муаммолар ўрганилади ва хорижий тажрибадан келиб чиқиб аниқ ечимлар белгиланади.\n“Бу ҳамкорлик соҳада “Фарғона тажрибаси” бўлади. Вилоят ҳокимлиги ҳамда Ички ишлар вазирлиги биргаликда амалга ошириши режалаштирган чора-тадбирлар натижасида вилоятда йўл-транспорт ҳодисалари камида 50 фоиз камайишига эришиш мақсад қилинган. Ҳайдовчиларимиз машинага хотиржам ўтиришади”,- деди Ички ишлар вазирининг ўринбосари – Жамоат хавфсизлиги департаменти бошлиғи Бекмурод Абдуллаев.\nМаълумот ўрнида 10 ойлик якунлари бўйича вилоятда 1173 та йўл-транспорт ҳодисалари содир бўлган.984 нафар фуқаро тан жароҳати олган. 189 нафар фуқаролар ҳаётдан бевақт кўз юмган.


Коронавирусга чалинган одам организмида қандай ўзгаришлар...\n06.04.2020 21:25 0 4461\nШифокор-патологоанатом Дарья Ситовская коронавирусни юқтирган одам танасидаги ўзгаришлар ҳамда ўпкада қандай муаммолар келиб чиқиши ҳақида сўзлаб берди.\n«Ўпка оғир кечган гриппдагидек зарарланади. Касаллик ўзига хос босқичга, патогенезга ва таъсир қилиш жойларига эга», — дейди у. Ситовскаянинг сўзларига кўра, коронавирус танани кислород билан таъминлашга жавобгар ўпка альвеолаларини шикастлайди — натижада қон кислородга тўйинмайди, бошқа аъзоларга ҳам етарлича етиб бормайди.\nМутахассис кислород танқислигидан энг таъсирланадиган аъзо мия эканини алоҳида эслатди. «Одам ҳушидан кетиши, нафас етишмаслиги зўрайиши мумкин», — деб таъкидлайди патологоанатом. Шунингдек, у жиддий ўпка зарарланишида экстракорпораль оксигенация усулига зарурат туғилишини қўшимча қилди.\nШифокор коронавирусдан вафот этган одамнинг ўпкаси зич, тўқ-қизил, ҳавосиз, билинар-билинмас шишган бўлиши, соғлом ўпка эса идиш ювадиган юмшоқ ва эластик губкага ўхшашига урғу берди. Коронавирусга чалинган одам кўпинча ҳамроҳ касалликлар асорати туфайли ҳаётдан кўз юмади. Вирус эса шунчаки жараённи тезлаштириб юборади, холос.\nгрипп ўпка коронавирус


Муқимий ва Бунёдкор кўчалари кесишмаси яна бир ҳафта ёпиқ туради\n11:23 / 22.02.2017\nТошкент шаҳрининг Муқимий ва Бунёдкор кўчалари кесишмасида йўл ўтказгич қурилиши муносабати билан ёпилган чорраҳанинг транспорт ҳаракати учун очилиши 2017 йил 1 мартга кўчирилди. Бу ҳақда “Тошшаҳартрансхизмат” компанияси хабар тарқатди.\nКомпания тирбандликни келтириб чиқармаслик мақсадида, ҳайдовчи ва йўловчилардан қурилиш вақтида бошқа кўчалардан фойдаланишни сўради.\n“Юзага келтирилган ноқулайликлар учун узр сўраймиз”, дейилади хабарда.\nАввалроқ Муқимий ва Бунёдкор кўчалари чорраҳаси 11−23 февраль кунлари ҳудудда йўл ўтказгич қурилаётгани муносабати билан транспорт воситалари ҳаракатланиши учун ёпилиши ҳақида хабар берилган эди.\nУмумий узунлиги 900, баландлиги 6, кенглиги 24 метр бўлган 6 полосали мазкур йўл ўтказгич нафақат ҳайдовчи ва пиёдаларга, балки шу ерда яшаётган аҳолига ҳам бир қанча қулайликлар яратади. Кўприкнинг икки томонида пиёдалар учун умумий узунлиги 131,6 метр бўлган иккита ер усти ўтиш йўлаги ҳам барпо этилмоқда.


Киев ва Москва расмийлари газ бобида келишувга эриша олмади\n05 март 2021, Тошкент вақти: 11:49\nУкраина ва Россия расмийлари ўртасида Киевнинг газдан қарзи ҳамда келгусида сотиладиган газ учун нархни келишиб олишга бағишланган музокараларда бирор натижага эришилмади.\nАввалига Москва раҳбарияти агар Киев ўз қарзларини тўлмаса, Украинага газ таъминотини 10 июнь куни тўхтатишини маълум қилган эди. Аммо, 10 ва 11 июнь кунлари айни масала муҳокамаси учун Брюсселда музокаралар белгилангач, газ таъминотидаги узилишнинг олди олинди.\nГазпром ширкати матубот хизмати 10 июнь куни Европа ва Украинага берилаётган газ ҳажми аввалгидан озайтирилмаганини маълум қилди.\n9 июнь куни Россия газининг Киев ва Ғарбга сотилишга оид муаммоларга бағишланган музокаралар Брюсселда учрашган томонлар ўртасида 7 соатдан ортиқроқ давом этди.\nМузокараларда иштирок этган ЕИ расмийларидан бирига кўра, Киевнинг газдан қарзига оид келишувлар бир битимга яқинлаб қолган, аммо келгусида сотилажак газ нархи бобида ҳануз зиддиятлар бор.